
INTRODU CCION 

Na cabamento di siglo pasá intelectualnan a compronde ca- 
da vez mehor, cu si nan quier conoce alma di un pueblo, nan 
no mester siña compronde solamente poesianan, pasobra nan 
ta duna nos: 

Expresion di mas intima di nan personalidad den nan emo- 
cion di mas individual. 

Mester busca lo que pueblo mes ta sinti i demonstra. 

Quen’ lo por nenga cu nos pueblo ta demonstra loque e ta 
sinti den „Cuenta di Nanzi?” 

Esaquinan ta cuentanan, cu ta bula di un punta na otro i 
cu nos ta hanja riba stoepi di un cas di cunucu, den un balcon, 
den un stoel di zoya, 

Wela i pepenan a tende e cuentanan aaui di nan wela i nan 
pepe tambe i ningun hende no sá, di unda nan a bini. 

Mi ta contento cu historiadornan conoci, manera Muy Re- 
verendo Pader M. Latour O.P. i Sres J. Hamelberg, H. van 
Capelle i N. van Meeteren a abri e camina aqui caba, asina 
cu mi tarea a bira mas fácil. 

Mi ta spera, cu tur hende lo goza di e siguiente ,,Cuentanan 
di Nanzi”. 

Masha danki, amable lectornan. 

N. M. Geerdink-Jesurun-Pinto 


Curaçao 1952 

1. COMPA NANZI I E POPCHI DI BREUW 

Shon Arey tabatin un hoffi masha bunita. Tur sorto di palu 
di fruta tabata crece aden. Palu di mango, di schubappel, di 
guyaba, di sorsaca, di mispel, enfin, bo no por corda un palu 
di fruta, cu Shon Arey no tabatin den su hoffi. 

Tur dia Nanzi tabata pasa waak e frutanan, cu tabata ten- 
t’e. Te un dia e no por a wanta mas. E1 a decidi di bai horta 
fruta di Shon Arey. Ora Shi Maria i su yiunan tabata na sonjo, 
el a sali poeshi-poeshi for di cas, cu dos sacu di pita. E1 a bu- 
la tranquera i el a yena tur dos, cu tur sorto di fruta. Cu e do$ 
sacunan pisá el a gana cas mei-mei di anochi. Bon contento 
el a drumi te mamta. 

Ora e muchanan a weita hopi fruta asina, nan wowo a cu- 
minza lombra i nan boca a bába. 

,,Papa, ami quier un mango i ami un mispel. Ami quier ca- 
shu di Surnam, ami shimarucu”. 

Ta ora Nanzi a coge bolpees pa sutanan, nan a cera nan 
boca. Nanzi a parti e frutanan i tur a queda contento. 

Tur anochi Ñanzi a sigui horta fruta di Shon Arey. 

Ma un dia a yega, cu Shon Arey a mira, cu no ta e sol taba- 
ta goza di su frutanan. Ma quico cu el a priminti e soldá- 
nan, toch nan no por a coge e ladron. Shon Arey a pensa, cu 
lo no ta un mal idea, di traha un popchi di breuw i pon’e den 
hoffi. 

Ata anochi Nanzi a yega. For di aleuw el a mira e popchi 
di breuw. E1 a quere, cu ta un soldá i el a cuminza grit’e: 

„Hei compa, ta quico bo ta haci eyi? Quita eyfor, sino mi 
ta dal bo un konopi!” 

Ningun respondi. 

„Ta quico, én zot! Loco, ta surdu bo ta? Ata un panlefi pa 
bo.” 

Nanzi a dal e un moqueta, cu e popchi a tembla. Ma su man 
a queda pegá. 

„Mi tin un otro man tambe, tende!” 

Pá. Otro un moqueta. Su dos mannan a queda pegá. 

„Ta quico? Bo por tene mi mannan, ma tin pia ainda.” 

Boef. Pia a queda pegá. 

„Mi ta schop bo cu e otro un pia. Ta quico bo ta quere? Lar- 
gami los.” 

Boef. Nanzi a queda pegá na e popchi cu su mannan i 

pianan. 

„Mi ta dal bo un cabizá, cu ta ponebo weita strea.” 

Diem. Cabez a queda pegá. 

„Awor si mi ta dal bo abao cu mi barica.” 

Nanzi a hala un rosea profundo i el a dal e popchi cu su 
barica. 

Compa Nanzi a queda tur pegá na e popchi di breuw. Es 
ora ey el a compronde cu Shon Arey a cog’e un cabez abao 
i cu su mayan mes nan lo mat’e. 

,,T’ami, Nanzi, mi no ta horta fruta nunca mas, Shon Arey. 
Pordon! Pordon! Nunca mas! Nunca mas!” 

Shon Arey a lamta i el a manda su soldánan bai coge Nan- 
zi cu popchi cu tur. Asina ey, nan a tira Nanzi den prison. Su 
mainta tempran soldánan a grita den tur caya: 

„Nos a coge Nanzi. Bin’ weita! Na palo di horca cun’e.” 

Hendenan a basha pa bin’ weita. Nan a hari i nan a haci 
masha bochincha, ora nan a weita Nanzi tur pegá na e pop- 
chi di breuw. Dilanti di tur hende nan a bin’ los Nanzi. 

„Bo no ta mira e palu di horca ey? Ta bo nos ta bai cologá 
n’e.” 

Nanzi a yora awa cuater cuater. Ma esey no a yud’e cu na- 
da. 

Nan a bolbe tira Nanzi den prison. 

,,Ay Shon Arey, largami yama mi casá ayó. Mi ta larga Shi 
Maria i tur mi yiunan sol den mundo. Hi. hi.” 

„Bon, Shi Marla lo bini aworó”, Shon Arey a priminti Nan- 
zi. Despues di un rato ata Shi Maria. 

,,Pai, ta quico a pasabo? Ta den qui’ cataclismo bo a hinca 
bo curpa?” 

,,Mai, no busca ta di con mi ta hanjami aden. Yudami sali 
for di e cataclismo aqui. Scucha bon: Bo ta coba un buracu bao 
di bentana di kamber di Shon Arey. Anto bo ta hinca Pegasa- 
ya aden. Despues bo ta tapa e buracu cu yerba. Asina ningun 
hende lo no sá, cu su stem lo sali eyfor. Den mardugá e chi- 
quitin maldito di nos mester canta e cantica aqui.” 

Nanzi a cuchu-cuchu cu Shi Maria asina poco poco, cu nin- 
gun hende no por a tende nada. 

Nan a caba di palabrá tur cos, ora e soldá a bin’ bisa Shi 
Maria cu e mester bai cas. Nan a braza otro cu awa na wowo 
i cu un voz tembloroso Shi Maria di: 

,,Lo mi no lubidabo, tende Pai.” 

Porta di prison a dal cera, $hi Maria a bai cas i Nanzi a 
queda ta pensa. Henter anochi e no por a pega soño. Ma ata 
den mardugá e ta tende huntu cu tur hende den cercania: 

„Si Shon Arey mata Nanzi, awaceru lo no cai mas.” 

Shon Arey cu no a drumi tampoco, a lamanta la Reina i 
nan dos a tende: 

„Si Shon Arey mata Nanzi, tur palu i mata lo seca”. 

„Qui mi tin cun’es”, Shon Arey a gruña, „ma e malbado 
ey si mi ta mata.” 

„Si Shon Arey mata Nanzi, miseria lo bini den tera.” 

Shon Arey a bai para na bentana, pa weita ta quende ta 
canta tur e cosnan fastioso ey. E1 a cuminza tembla di mie- 
do, ora» e no a weita ningun hende i cu toch e stem ta zona 
cerca dj’e. 

,,Si Shon Arey mata Nanzi, la Reina no ta hanja yiu mas.” 

La Reina a lamta for di cama i el a bai para banda di Shon 
Arey. I e tambe a tende e voz cerca dj’e, sin mira un hende. 

' ,,Si Shon Arey mata Nanzi, la Reina ta muri.” 

Ata la Reina a cai flauw. Shon Arey a bati klok, i tur hen- 
de den palacio a corre bini. Den tur e boroto aqui e voz a zona 
mas duro cu nunca. 

„Si Shon Arey mata Nanzi, Shon Arey mes lo muri.” 

Shon Arey a perde color i el a bisa: 

„Los Nanzi awor aqui mes i mand’e cas.” 

Mes ora nan a bai saca Nanzi for di prison. Esaqui a waak 
rond promer i ora el a mira cu tur hende a bai bolbe drumi, el 
a saca su yiu Pegasaya for di e buracu i nan a corre bai cas. 

Mainta tempran tabatin hopi hende pará dilanti di e palu 
di horca pa mira nan horca Nanzi. 

Banda di och’or Shon Arey a sali para den balcon i e mes 
a grita: „Nanzi ta liber, si mi mat’e mi mes lo muri.” 

„Hééééé. Biba Nanzi, biba Shon Arey”, e hendenan a 

grita i bao di combersacion nan a bai cas. 

Shon Arey a sagudi cabez ora nan a menta Nanzi promer 
cun’e. Ma e no a bisa nada. E1 a drenta su palacio atrobe i el 
a cera porta su tras. 

2. COMPA NANZI I CHA TIGER 

Hopi aña pasá Cha Tiger no tabata biba den mondi, sino 
caminda hendenan mes tabata biba. Ma toch tur hende tabatin 
miedu dije. Ora nan weita Cha Tiger punta hanchi sol, ya 
nan a quita p’e. 

Un anochi hopi hende tabata sintá bao di un palu enorme 
di tamarijn. 

E combersacion tabata bai riba Cha Tiger. Un di nan di: 

„Bosonan s á no, e compay ey tin mashá forza i mi no ta con- 
fi’e ni un tiki. Lo e mester ta come mashá hopi. Mi tin miedu 
di dje”. 

„Ai, bo ta quens! Ta quico Cha Tiger por haci? Blo grita 
sol. Ami si no tin miedu di dje. Claro, cu e mester ta come ho- 
pi. Un curpa grandi asina mester gasta hopi cos, sino ni cam- 
na e no por camna di flaqueza. 

Mi ta pusta bosonan, cu mi por sinta riba su lomba mescos 
cu mi por sinta riba lomba di cualquier buricu”. 

Ta Nanzi tabata esun cu a pronuncia e palabranan aqui. 

E hendenan a hari te dal contra otro. 

„Abo ey, Nanzi? E ta suplabo, largabo cai plat abao. Stop 
di gaña”. 

„Mi no ta gaña, mi no ta broma tampoco. Lo mi larga bo- 
sonan mira. Mañan mes mi ta corre riba dje. Lo e hibami te 
na Shon Arey”. 

E otro mainta, bon tempran, ya Shon Arey tabata sá tur 
cos. E tabata curioso pa sabi, si Nanzi tabatin tur e curashi 
ey. 

Ata Cha Tiger mes ta pasa den caya. 

„Moru, Cha Tiger”, un di e hendenan a cumind’e. 

„Grrrr....” 

„Cha Tiger,.tende!” 

„Grrrr....” 

„Nanzi a bofón di bo”. 

Cha Tiger a queda para i el a grita un poco mas duru: 
„Grrrrrrrrr”. 

„Bo sá, quico e di? Cu e no tin miedu di bo. Cu e ta subi 
riba bo lómba. Cu bo no tin tantu forza asina manera nos ta 
quere”. 

Cha Tiger a rabia i grita: „Mi ta bai p’e”. 

Henter camina Cha Tiger a grita furioso. Tur mucha i tur 
hende a curi drenta cas. Tur ta wak door di jaloezi, loque ta 
bai pasa. Caya a queda pa Cha Tiger sol. 

Nanzi tambe a tende e gritamentu ey, cu a bira ora pa ora 
más duru. 

E1 a spanta, bira bleek. Su djentenan tabata bati contra 
otro, manera hende, cu tin calafriu. Sodó tabata basha for di 
su frenta. 

Shi Maria no por a puntra nada, pasobra ata Cha Tiger a 
bati porta di cas, manera ta basha e tabata quier a bash’e 
abao. Shi Maria a bai habri porta. 

E1 a pusha Shi Maria un banda. Den hoeki di cas, el a weita 
Nanzi drumi riba su barica ta tembla. 

„Con ta, Cha Tiger?” Nanzi a puntra cu un voz lastimoso. 

,,M’a bin’ tende for di bo mes boca, loque bo a bisa di mi. 
Grrrr”. 

„Ami aqui, a papia malu di bo? Ta con hende bibu por ta 
malu asina? 

Mundu ta perdi, berde. Bo no ta mira con malu mi ta?” 

Nanzi a warda un poco, manera hende, cu no por hala rosea 
drechi, caba el a sigui papia mes lastimoso. 

„Shi Maria quier a hibami cerca Shon Arey, pasobra mi nc 
tin ni un cens pa cumpra yerba. Aya un hende sabi por wei- 
tami i curami. Ami. ... mi no por papia mas....” 

Agotá Nanzi a cai atrobe riba barica. „Ami un Tata di nue- 
be yiu. ... ” 

Cha Tiger a spanta. Nanzi ta malu berde. Dios sá, cu e no 
ta muri. 

„Cha Tiger, abo tin forza. Lo bo no por hiba mi cerca Shon 
Arey?” 

Cha Tiger a hanja duele di Nanzi. P’esey e di: 

„Subi riba mi lomba numa”. 

„Ai, mi n’ por, mi n’ por! Tur mi curpa ta morde. Larga Shi 
Maria pone un cusinchi riba bo lomba”. 

„Ta bon”. 

„Shi Maria a pone un cusinchi. Cu masha dificultad. Nanzi 
a subi para riba un banki. E1 a pasa man tene Cha Tiger su 
oreanan, caba el a larga su curpa slip riba su lomba. Shi Ma- 
ria a pasa un pia na e otro un banda. Ma Nanzi a queda cu 
su cabez, riba garganta di Cha Tiger. 

„Asina mi curpa lo sagudi muchu i lo mi mester queda te- 
nebo na bo orea. Mihor mi pasa un cabuya door di bo boca, ya 
mi tin un camina di tene”. 

Cha Tiger a gruña cu ta bon. 

Mientras Nanzi ta suspirá i queja, Shi Maria a pasa e cabu- 
ya door di boca di Cha Tiger. 

„Poco, poco”, Nanzi a bisa e animal ora el a cuminza cam- 
na. Den mondi Nanzi di: „Hasta e musquitanan ta molestia- 
mi. Nan ta weita, cu mi no tin hopi dia di bida mas. Cha Ti- 
ger largami corta un rama di e palu aqui pa mi jaag nan for 
di mi”. 

Cha Tiger a queda para i Nanzi a corta su rama. Cada bez 
e ta zwaai cu e palu, caba e ta queja dolorosamente. 

Ata nan a sali for di mondi. Un cantidad di hende tabata 
pará na cantu di caminda. Nanzi a lamta curpa, zwaai cu e 
palu i dal Cha Tiger asina duru cun’é, cu esaqui a lamta un 
corré, bon spantá te cerca Shon Arey. 

Lenga afor el a para dilanti di Su Mahestad. 

„Shon Arey a weita? Cha Tiger no ta nada mas cu mi bu- 
ricu!” 

Henter pueblo a grita: „Biba Nanzi!” 

Cha Tiger a hanja berguenza, ora el a mira cu Nanzi a 
nek’e. E1 a saca un careda bai den mondi. Eyden el a queda te 
dia di awe. 

Shon Arey a regala Nanzi un sacu di placa. Waha di Su 
Mahestad a hiba Nanzi cas. 

Nanzi i tur e yiunan a hanja un flus nobo i Shi Maria a 
hanja un shimis tur di kanchi i borduur. Tambe un sombré 
cu hopi pluma di avestruz. 

Nota: Parce e hendenan di e tempu ayá tabata gusta e tema 
di e cuenta aqui mashá. Esta: Nanzi ta haci cualquier 
bestia bira su buricu. 

Asina tin e cuentanan aqui, cu ta mescos cu Compa 
Nanzi i Cha Tiger: 

Cha Nanzi i Cha Schorpioen. 

Cha Nanzi i Cha Cargapilón. 

Cha Nanzi i Compa Cece. 




r 



'Shon Arey a weita? Cha Tiger no ta nada mas cu mi buricu! 

















14 


;j. COMPA NANZI I COMPA TIRALEUW 

AwciCGro no cjuiGr a c&i. Dia ta pasu i dict tu pusu ma ni un 
gota di awa no ta cai for di cielu. Planchinan a marchitá i mu- 
ri. Cumicunan a bira sgcu. Coséchanan tabata malu. Tur 
hcndG tabata pasa miscria; funchi cu cadushi mcs tabata cu- 
minda caro. 

Shi Maria cu Compa Nanzi i tur su yiunan tabata bira dia 
pa dia mas flacu. Un mainta Shi Maria a bini bao di yoramcn- 
to ccrca Nanzi. 

„Pai, ta con nos ta haci? Mi no tin ni un pida pan dcn cas 1 
hariña ta costa asina caro. Awg ta funchi cu sucu nos io comc. 
Ai, ai, ai, ta con nos ta haci!-” 

Shi Maria a grita yora i ponc su cabez na schouder di Nan- 

zi. 

Nanzi mes, cu tabata flacu manera un esqueleto a pasa man 
riba cabez di Shi Maria i el a consol’e: 

„Mai, no tene cuidao, awe mes mi ta bini cas cu cuminda 
Mi ta cerca di cai flauw di hamber”. Ma den su mes e ta bisa: 

„Ta qui’ triki lo yudami e biaha aqui?” 

Ora tur hende di cas a caba di come un kroshi di pan cu nan 
a dop den warapa, Nanzi a sali pa bai rondia mundo. Despues 
cu el a camna un bon rato, el a yega meimei di un mondi, 
Morto cansá el a tira su curpa abao na suela. E tabata soda 
friu di flaqueza. E1 a tira un bista rond di dj’e. Silencio tabata 
reina den mondi. Tur e palonan tabata secu. 

Ma den esey su bista a raca cu un palo, cu tabata parc’e 
poco muhá. 

Mes ora el a bula lamta i corre bai cerca e palo. E1 a pasa 
su man ariba-ariba n’e. Con grandi su sorpresa no a bira, ora 

el a sinti i mira cu ta stropi tabata basha for di e palo. E1 a 
hinca su dede den su boca i el a cuminza lembe. 

„Esta dushi, esta bon”. 

E tabata bati su lenga. E1 a bolbe pasa su dede n’e palo, 
caba el a lemb’e. 

Esaqui el a repeti varios biaha. Ma ata el a ripara, cu e 
stropi tabata basha for di un buraco. Golós manera e ta, el a 
hinca henter su man den e buraco. 

„Asina mi por hanja mas tanto”, el a pensa. 

Ma ai, ata e ta sinti, cu un hende ta tene su man bon duro 
ni bankschroef mes. 

„Ai Shon, bo por ta asina bon di larga mi man los?” 

Nada! Ni hende, ni palo. 

„Largami los”, el a grita. 

Nanzi ta ranca cu tranca cu tur su forza. Ma nada. 

„Ta auico esaqui ta?” 

Ningun respondi. 

„Shon, con ta bo nomber?” 

A zona un stem manera cu el a sali for di un graf: 

„Mi yama Tiraleuw”. 

„Compa Tiraleuw, tirami leuw anto, pa fabor”. 

E no a caba di papia, cu ata el a bai den laria. Despues, cu 
el a boltu mas cu tres biaha, el a bini abao cu un fert mashá 
grandi. 

Boem!... . 

„Ai, ai, ai!” el a grita. 

Nanzi a fula, cu su cabez a queda na su curpa ainda. Danki 
Dios nada no a quibra. Ma Nanzi a queda tur zonzá. Poco-poco 
su sinti a cuminza traha. 

Den dushi cordamentu el a dal su man na su cabez. 

„Awor si mi sá un solucion”. Ni dolor e no tabata sinti mas. 
Despues, cu el a marca e lugar, el a saca un careda te cas. 

Shi Maria ta papia cun’e. Ma Nanzi no ta tende nada. E1 a 
habri un baul, cu tabata bao di cama i el a saca su flus di 
smoking, cu el a bisti dia el a casa. 

„Ta un poco berde sol el a bira. Ma no ta nada”. 

Hasta su kastool tabata ey. Den un fregá di wowo el a bis- 

ti sport. Ma den sacu di su carson el a hinca un sacu. Den 
hoeki tabatin un garoti. 

Esey tambe el a coge pa e sali. 

Nanzi a bai derechito na un caminda, cu nan ta bende ar- 
ma. 

„Bon dia, Shon”. 

Mashá cortés el a quita su sombré. 

E homber tras di e toonbank a pensa: 

,,Esaqui ta un hende putri di placa. Mi mester haci tur 
mi posibel pa mi bende un cos caro . 

„Ta quico Meneer ta desea?” 

„Wel, lo mi quier mira poco lanza”. 

Mes ora e homber a coge dos, tres lanza i munstra Nanzi 
nan. Ma ningun tabata na su gustu. Un ta muchu diki, e 
otro ta delegá. Otro ta largu, of corticu. Enfin, tur tabatin de- 
fecto. 

Mientrastanto cu e homber a curi bai p’atras pa bai busca 
mas, Nanzi a coge un lanza bon formal i el a hinqu’é den 
e sacu. E1 a wak p’afor, caba el a pone e sacu na kantu di 
porta. 

Ora e homber a bini cu otro lanza, Nanzi a weita nan tur 
larga luz cai riba nan, caba e di: 

„Esaquinan ta poco flékke-flékke”. 

Asina ta, cu e no a cumpra nada. 

Nanzi a pidi mil dispensa pa tanto molester i el a yama 
ayó. 

E homber a queda verdriet, cu e Shon ricu no a cumpra 

nada. , 

Nanzi no a perde tempu. Asina mes, bon bisti, ei a tum- 

ba pa mondi. 

Na caminda e hendenan ta puntr’e numa: 

„Quen’ ta casa, compére?” 

„Nanzi, ta quen’ a muri?” 

E no a respondé ningun ma el a sigui derechitu su camt- 

na. . . . . 

Den sabana el a planta e lanza cu su poei den laria, ca 

mina el a marca, caba el a bai dal un rondjie. 

Suerte a compañ’e. Coma Baca tabata busca un tiki cu- 
minda. 

„Coma Baca, bo por ta pasa asina trabao pa hanja cu- 
minda i aqui cerca bo por hanja cuantu stropi cu bo quier?” 

„Compa Nanzi, no chanza, mi no ta dispuesto pa tende e 
cosnan ey. Mi stoma ta ranca, mi tripa ta bashi”. 

„Wel, bam cu mi den mondi. Ey den tin un palo cu ta 
basha stropi”. 

Coma Baca, cu tabata hambrá, a quere Nanzi. Huntu nan 
a sigui e camina. For di aleuw Nanzi ta munstra Coma Ba- 
ca e palo. Awa ta basha for di boca di Coma Baca. Conforma 
el a yega, esaqui a pasa su pata na e palo i el a cuminza lem- 
be. E ta bati boca, manda wowo den laria, suspira, bolbe pa- 
sa bata i bolbe lembe. Ma Nanzi di cun’e: 

„Coma Baca, weita aqui. Asina un buracu grandi!” 

,,Ai Nanzi, mashá danki. Mi ta hinca henter mi pata mes 
aden, pasobra mi tin un hamber atroz”. 

Coma Baca a hinca su pata aden, ma mes ora el a sinti 
cu un hende a tene su pata. 

„Largami los, ta quico esaqui?” 

„Quico falta, coma?” 

„Nanzi, yudami, mi no por los aqui for”. 

Nanzi a pasa su braza rond di barica di Coma Baca i el a 
ranca pareuw cun’e. Ma nada. Den su desesperacion Coma 
Baca a grita: 

„Shon, con bo nomber ta?” 

Un stem pisá a respond’e: 

„Mi yama Compa Tiraleuw”. 

Nanzi a sinja Coma Baca bisa: 

„Tirami leuw anto”. 

Coma Baca a repeti loque Nanzi a bisa. Mes ora Compa 
Tiraleuw a manda Coma Baca den laria. Su cuater patanan 
a zwaai bai bini. Cu tur su forza el a cai net riba e punta di 
e lanza cu a bor’é inmediatamente. 

Coma Baca a hala su delaster rosea. 

Nanzi a corre bai cas, bisti su paña di custumber i cu un 
garoshi el a bai atrobe na e sabana. E1 a bolte Coma Baca 
riba e garoshi, pone sacu riba dje i asina el a bai cas. 

Ora Shi Maria a mira un bulto asina grandi, el a spanta. 
Ma su spantu a troca na legria. Cuminda pa hopi dia. Nan 
a salga un cantidad i for di e dla ey, tur hende di cas a come 

nan barica yen. _ . 

Dia Nanzi a mira, cu su cuminda ta bai caba, el a haci mes- 
cos cu Coma Cabrito, caba cu Coma Carné, despues cu Com- 
pa Porco. Nan tabata pasa bon. 

Mientras otro muchanan i hendenan ta pasa hamber i mi- 
seria, Nanzi i su yiunan tabata come cuanto cu nan tabata 
quier. 

Ma a bira, cu e bestianan a bira schaars. Nanzi no por a 
hanja ningun animal mas. 

Un dia cu cuminda tabata cerca di caba, el topa cu Gom- 
pa macacu. 

Esaqui a bisa den su mes: 

„Ami si, no ta larga Nanzi nek mi”. 

Compa Macacu a bai cu Nanzi te n’e palo. Segun cu Nan- 
zi tabata pasa dede i lembe, e tambe tabata haci mescos. Nan- 
zi di cu Compa Macacu: 

,,Hinca bo man aaui ’den”. 

Compa Macacu di: 

„Haci’e bo mes”. 

„Ai foei, Compa, ami no tin mester. Mira con gordo mi ta, 
i abo ta asina flacu”. 

Ma quico cu el a haci, Compa Macacu no quier a tuma aden 

Den papiamento cu munstramento Nanzi su man mes a fun- 
di den e buracu.... 

„Compa Tiraleuw, tene misericordia, largami los”. 

Nada. . . . 

„Compa, no tenemi duru asina”. 

Nada. .. . 

Nanzi di cu Compa Macacu: 

„Bo no ta mira e cos aya, cu ta lombra? Bai quit’e ey for pé 
mi”. 

„Mi no tin gana”, Compa Macacu a respond’e. 

Ni masque Compa Nanzi a yora, ni masque el a sclama 
Compa Macacu no quier a tende p’e. Pesey Nanzi a pidi Com 
pa Tiraleuw: 

„Tirami poco mas leuw cu di custumber ,, . 

Mes ora Compa Tiraleuw a manda Compa Nanzi den la- 
ria. Morto spantá Nanzi ta mira e punta di lanza, cu ta cerca 
ora pa ora. 

Nanzi a can cu tur cu e tin riba e lanza, cu el a pone pa ma- 
ta otro. 

E1 a muri e mesun morto, cu el a prepara pa otro. 


a 


■i 

4. CON CHA TIGER A NEK NANZI 

Un mamta Shi Maria i Nanzi a lamta den cas sin un tiki 
cuminda. 

„Con nos ta haci?” Shi Marla a yora. 

„No yora, Marla, mi ta bai weita, cu Cha Tiger por yuda- 
mi”. 

Nanzi a coge su garoti i el a bai derechitu na cas di Cha- 
Tiger. 

Ma ay, ora Nanzi a yega ayá, el a tende Cha Tiger gruña: 

„Esta mal ora no, si sigui asina, mi ta muri di hamber”. 

Nanzi quier a bira bai cas, ma ya caba el a bati na porta. Cha 
Tiger mes a bin’ habri i el aqueda weita Nanzi di su cabez te 
su pia. 

„0, Compa Nanzi, ta qui’ bientu a suplabo aqui banda?” 

„Ai, Cha Tiger, ta con nos ta haci pa haña un tiki cumin- 
da?” 

„Mi no sá, ma bai cas tur sosegá, lo mi busca un moda i nos 
lo parti samsam”. 

Nanzi no por a haci nada otro cu bai cas. 

Cha Tiger a forma un plan. Ma bobo cu e ta, el a conta su 
compader, cu lo e gaña morto i esun, cu queda anochi cerca 
dje, lo e com’e. 

E compader su lenga tabata un tiki largo i el a conta Nanzi 
tur cos. E mesun atardi Nanzi a weita Cha Tiger tembla, dal 
abao cu su planan stijf den laria. Mes ora el a coge su cácho, 
subi riba un ceru i el a grita pa banda di Oost: 

,,Cha Tiger a muri, Cha Tiger a muri”. 

Caba el a grita mescos pa banda di West. Tur e bestianan 
a basha na cas di Cha Tiger pa yora morto. Ma ora nan pasa 
dilanti ’ cas di Nanzi, esaqui ta bisa nan: 

„Gaña Cha Tiger ta gaña, esun cu aueda yora morto ano- 
chi, ta busca nan morto. Pasobra Cha Tiger ta com’e”. 

Tur e bestianan a yora na nan manera, ma Coma Baca a 
yora mas cu tur. E1 a bati su patanan abao den suela, sagudi 
su cabez bai bini i grita, cu casi Compa ratón mes por a que- 
da surdu. Esta un duele grandi Coma Baca a demonstrá. Abao 
na suela a queda papa muhá. Cada bez nan mester a veila. 

Ora a cuminza bira scuritu, e bestianan a ripará, cu e pa- 
tanan di Cha Tiger ta bira ora pa ora mas stijf i cu su barica a 
blaas. Un pa un a sali quetu-quetu for di e kamber. 

Coma Baca no sá nada, loque ta socede rond di dje. E ta yo- 
ra numa. 

Por fin el a queda sol cerca e „morto”. 

„Cha Tiger, ta con bo por a bai, larga nos sol asina? Bo no 
tin duele di nos? Hi. .. . hi. .. . Mi bida mes, mi quier 
duna pa bo”. 

E no a caba di bisa e palabranan aaui, cu el a tende un stem 
banda di dje: 

„Ahan, si?” 

Cha Tiger a skeer Coma Baca. Hambrá manera e tabata 
el a com’e tur tur. 

Ta poco wesu sol el a larga. Despues el a tira su curpa abao 
i el a pega soño. Su roncamentu hende por a tende hopi milia 
leuw. 

Nanzi, cu a para wak door di jaloezi, a weita tur cos. E1 a 
haña mashá rabia riba Cha Tiger, cu a priminti’e un pida. 

„Lo mi hañ’é”, el a murmurá. 

Ora Cha Tiger e pega soño, Nanzi a drenta cas, i el a coge 
e poco wesunan cu Cha Tiger a sobra. Shi Maria a trek un 
tiki soppi pa nan i e yiunan. 

Asina nan ao a drumi stoma bashi. 

5. CON NANZI A MATA CHA TIGER 

Un tramerdia, cu Nanzi tabata huma dilanti di su porta di 
cas i cu Shi Maria tabata laba paña, el a weita Cha Tiger ta 
bini for di aleuw. Como su rabia no a baha ainda for di biaha 
pasá, cu Cha Tiger a come Coma Baca tur tur sin duna Nan- 
zi ni un pida, el a resolve di mata Cha Tiger. 

P’esey e di cu Shi Maria: 

„Si Cha Tiger puntra, unda mi ta, bis’e numa, cu mi a muri’ 

Shi Maria no a hanja tem’ pa puntra nada, pasobra Cha Ti- 
ger tabata acercando. 

Ora el a yega cerca, el a cuminda Shi Maria i mes ora el a 

puntra pa Nanzi. „ 

„Ai, Cha Tiger, Nanzi a caba di hala su delaster rosea . 

Di ánsia Shi Maria a cuminza yora, loque a cai net na ora. 
Cha Tiger no a quer’é asina liher. Ningun hende no a bis’é na- 
da di malo di Nanzi. 

P’esey e di un tiki desconfiá: 

„Largami weit’é”. 

Shi Maria a stoot e porta di kamber habri 1 el a bolbe dal un 
gritu di yoramento. 

Toch Cha Tiger no a confia e cos. 

„Ta quico e cuchu largo, cu punta fini, banda di Nanzi 
quier meen?” 

Nanzi ta wak Cha Tiger, cu rabu di wowo. Cha Tiger a 
yega ’cerca. Baba a cuminza sali for di su boca. Asina un ga- 
na di come Nanzi a drent’é. 

E1 a cuminza hole Nanzi, e ta bati su boca cu smaak. 

Den esey Nanzi a bula lam’ta, coge e cuchu i e quier a 
djump Cha Tiger cun’e. Ma esaqui a bula sali for di e dak di 
palu di maishi, quibr’e i curi bai. Nanzi su tras.... 

Te ainda Nanzi no por comprende ta di con, el a coge Cha 
Tiger tene na su rabu. E1 a bula subi riba lomba di Cha Tiger 
i segun esaqui ta curi, Nanzi ta busca na unda e por hinca e 
cuchu. E no a perde tem’ i el a hinqu’é den curazon di Cha 
Tiger. E animal a grita terrible, caba el a plof cai na suela. 
Morto.... 

Nanzi a quita e cuero di Cha Tiger i el a bisti’e. Asina ey 
el a camna bai cas. No a dura muchu cu e cabritunan a wei-t’e 
Un a bisa otro: 

„Tin un Tiger ta camna rond riba'dos pia. E tin un cuchu 
grandi den su pata drechi”. 

Morto spantá nan a curi di un punta na otro. Di ripiente 
Nanzi a pasa man coge un cabritu chiquito. E pobercito a 
tembla manera barra berde. E1 a yora, el a sclama, queriendo 
cu su delaster ora a yega. Den esey el a tende un harimento. 

Tabata Nanzi, cu a mira, cu e cabrito tabata muchu chiqui- 
tu i flacu. No tabata bal la pena. Caba, e tabata goza di mira, 
con tur bestia ta spanta p’e. Esta un poder! 

E1 a larga e cabritu bai. Loco di contentu e chiquitln a cor- 
re bai cerca su mama. 

Nanzi a sigui camina di cas, bao di gritu i cantamento. 

6. COMPA NANZI I DIABEL 

Nanzi a caba di mata Cha Tiger. Awor e ta bolbiendo cas, 
bao di canto. Ata el a weita un hende ta bin’ contr’ele. Ora el 
a fiha bon, el a ripará cu no ta Shi Maria, sino ta diabel mes 
ta biniendo na forma di un macacu. Nanzi di den su mes. 

„Mi ta nek e”. , 

Diabel a yega ’cerca i el a cuminda Nanzi masha na smaaR. 

„Con ta bai, Nanzi?” 

„0, con ta, compére? Con ta cu bida?” 

Diabel a bin’ camna ta combersá cu Nanzi te ora nan a ga- 
na cas. Nanzi a larga diabel drenta. Tur es tem’ e ta bati dia- 
bel riba su scouder i e ta combers’é quetu bai. Den dushi 
combersacion Nanzi apasa su man banda di diabel su rabu. 
E a dal man ten’é bon duru, caba el a ranqu’é. Quico cu dia- 
bel a grita i rabia, Nanzi a haci manera el a bira quens. E1 a 
hiza diabel den laria i el a queda bir’e i zwaar e te ora el a 
tende un cos haci: Krak. Diabel a sali cu un fert for di e bura- 
cu den dak, mientras Nanzi a zut’é cu su mes rabu, te su man 
a cansa. Caba el a tira diabel cu e rabu. Mes ora el a haci un 
cruz Diabel a grita ma e mester a hui. Un ratu despues el a 
bolbe p’e bringa. Shi Maria i tur e yiunan a haci un cruz; des- 
pues nan a haci nanishi largu pa Diabel, cu mester a cun bai. 
E muchanan a hari te tene barica. . , 

Henter e famia a bai sinta na mesa. Shi Maria a parti kot- 
fie c u buscuch’i soda i Nanzi a conta, loque a pas’é cu e ca- 
britunan. 

7. CON COMPA NANZI A NEK SHON AREY 

Un dia Nanzi tabata keiru den cercanla di e palacio di 
Shon Arey. 

A drent’e un gustu di bai aden. E no a pensa muchu, ma el 
a haci lo aue e tabatin den su cabez. Tabata tramerdia. Tur 
e sirbidornan i criánan tabata morto na soño. Hasta e soldá, 
cu mester tene warda na porta, tabata ronca asina duru, cu 
su bigoti tabata subi baha. Nanzi a pasa su dilanti, queda pa- 
ra mir’e un ratu, i a drenta p’aden. 

Nanzi a drenta sala di Shon Arey. E1 a cai sinta, cu tur cu e 
tin, den e stoel di Shon Arey. Caba el a bisti e capa, cu taba- 
ta cologá na e stoel. 

Tabata haci calor i asina ta, cu no a dura muchu pa Nanzi 
cuminza cabishá. 

E tabata ronco, cu tabata un smaak. Ni ora Shon Arey a 
drenta sala cu su hendenan, Nanzi no a ripara nada. 

Shon Arey a queda babucá di mira Nanzi sintá den su stoel, 
cu su capa bisti. Esta un falta di respet. .. . „Soldá cog’e!” 

Nanzi tabata soña mashá dushi, ora e soldá a cog’e tene. 
Nanzi a lamta bula, ma e soldá tabatin e duru tené. Shon Arey 
a cusumi, cu scuma a sali for di su boca. 

„Hinca Nanzi den sacu, cos’e cera i tir’e na lamá”, el a gri- 
ta. 

Mes ora dos soldá a drenta. Nan a quita e capa for di Nan- 
zi i push’e den e sacu. Caba nan a cose e sacu cera. 

Nanzi tabata soda friu. E biaha aqui si ta parce, cu e no ta 
scapa. 

E soldánan a camna un bon distancia. Camina tabata leuw, 
solo tabata quima. 

Nan a hanja un sed terribel. Ata nan a pasa dilanti di un 
shaps Es ora ey nan a sinti cu nan no por a camna mas. Na a 
pone e sacu abao na suela, dilanti di e shap pa nan drenta 

i dal un bon cerbez. 

Nanzi a queda ta tembla den e sacu. 

„Ma ta quico e ta tende ey? No ta un troepa di carne ta 

PaS Compader, tende un cos aqui”, el a grita mas duru cu e 
por. E wardador di carné a yega ’cerca di e sacu. 

”,Hombe^ aquT’den bo por weita cos mashá bunita, ta stra^- 
ño, pero berdad. Asina bunita, cu nunca bo a weita, m nunca 
lo bo no weita tampoco”. 

E wardador di carné, cu tabata mashá bobo, a quere Nanzi. 
Ay, largami weita tambe”, e a suplica. .. 

”w y el pasobra bo ta insisti tantu asina, lo mi largabo weita 
un'ratu. Ma nada mas, cu un ratico sol. Ahan. 

E wardador di carné a habri e sacu. Nanzi a bula afor 
Apenas e wardador a hinca su punta di namshi den e sacu, cu 
Nanzf a dTn’e un bon zet. E homber a boltu cai aden. Nanz, 

n °El a'konopa ’e sacu bon dum cera. E1 a coge e sombré di e 
homber bisti i el a camna tras diecarnenan, manera nada nc 

3 Un a poco despues e soldánan a sali for di e shap. Nan a pa 
sa man hiza e sacu. E pober homber tabata gnta numa. 

ElTTaTaSTun 1 "cTwidad!" ma e soldánan a haci, maner; 

n& E ^pober a muri morto hogá den un sacu, na logar di Nan 

21 Mas atardi Shon Arey a bai keiru un ratu. E tabata bisa dei 

„E biaha aqui si Nanzi no por scapa su curpa .Lo el a 

^^Quen^por describi asombro di Shon Arey, ora el a weit 
Nanzi ta canlna tras di un troepa di carné. 

„Ma Nanzi, bo no ta den fondo di lamar. 






„Ey mi tabata, mi Mahestad. Ma Shon Arey sá, eynan taba- 
tin hopi cos di mira. E troepa di carné aqui no tabatin war- 
dador. P’esey mi a camna nan tras i asina mi a ganami na te- 
ra, despues di un bon ratu. Den fondo di lamá tin hopi cos mas 
di mira. Piedra di diamante. Hopi sacu, yená cu oro. Caha cu 
plata i hopi piedra precioso mas ,> . 

„Con”. Shon Arey di, „anto mi tambe quier mira e cosnan 

ey” 

Mes ora el a manda su soldánan mar’e den sacu i manda 
nan tir’e den lamar. 

Shon Arey a hoga naturalmente. Nunca mas e no por a 
sali eyfor. 

Nanzi a sigui cu e soldánan na palacio. Awor si e por a bis- 
ti e capa cuantu cu e quier i sinta den stoel di Shon Arey, 
ora e ta hib’e di gustu. 

E1 a tuma posesión di Shon Arey su biennnan. 

Nanzi a sigui biba e bida di Rey te dia di awe. 

8. COMPA NANZI TA HUNGA PAPEL DI MUCHA 
CHIQUITO 

Hopi hende tabata sin trabao. Shon Arey quier a yuda 
nan. P’esey el a larga su sirbidornan bisa tur caminda, cu e 
mamanan, cu tin yiu chiquitu por bin piqui kouseband den 
su hofñ. 

Tur dia Nanzi tabata pasa ey banda. E ta mira con e ma- 
manan ta yena sacu grandi cu kouseband. Un dia e no por a 
wanta mas. E di cu Shi Maria: 

„Bai bo tambe, no. Manera mi ta chiauitu asina, mi por bien 

sirbi pa un yiuchi”. . 

,,Shi Maria a bai schommel den kashi. E1 a hanja un kjeppi 
di tempu Nanzi-Yipé tabata chiquitu. E yiu ey tabatin un 
cabez masha grandi. 

Den un fregá di wowo Nanzi tabatin un kjeppi bisti, un 
broeki mará i un chupón den su boca. Cu masha trabao Shi 
Maria a cargu’e hiba den hoffi di Shon Arey. 

Bao di palu grandi nan a pone tur e muchanan. Shi Mana 
a pone Nanzi huntu cu nan i el a cuminzá yena su sacu. 

Banda di diezdos ’or e muchanan a hanja hamber. Nan a 
pone un yoramentu cu por a zonza tur hende. Nanzi tambe 
a grita pareuw-pareuw cu nan. 

Naturalmente su stem a sali manera esun di un baas bleuw. 

Shon Arey a tende cu tin un joramentu straño e biahe aqui. 
E1 a pone tur sutino pa e por scucha bon. Ma net e ora ey e 
muchanan a stop nan canto. 

Un rato despues un di nan a cuminza yora atrobe. Tur 
otro a cai aden. 

Tabatin un babél di otro mundo. Shon Arey a bolbe tende 
e gritamentu straño. 




EJ a spanta. Aqui ta cualquier cos ta pasa. E1 a para na ben- 
tana i grita: 

„Mamanan, coge boso yiunan. E palu ta bai cai”. 

Tur e mamanan a larga nan sacu di kouseband para. Nan 
a corre bai coge nan yiu. Nanzi sol no a warda te ora Shi Ma- 
ria a yega. E1 a corre limpi bai, lubidá cu e tabatin un broeki 
bisti. Na caminda el a perde kjeppi, broeki i chupón. 

Shon Arey a mira tur cos. E1 a cuminza hari, cu su barica 
a sagudi 

Nanzi a weita, cu e no rabia. Tambe el a compronde cu 
ningun palo no tabatin idea di cai. E1 a pasa man coge un 
sacy y^n' di kouseband. Shi Marla a haci mescos. 

Nan a come kouseband stobá na nan smaak i cuantu cu 
nan tabata por. 

Sobrá nan a bende pa cumpra wesu di spekki i otro cu- 
minda. 

9. COMPA NANZI I TRAGABINA 

„Pegasaya, bini aqui ,> . 

Pegasaya a curi bai cerca Papa. 

„Bai cerca Compa Cece i pidi’é un pida candela den e bleki 
aqui pa mi n . 

Pegasaya a coge e bleki i el a bai. 

Compa Cece tabata traha ’repa di pampoena. Un komchi 
cu weboe batl tabata riba mesa. Nos compader chiquitu a 
weita Compa Cece brua e weboe den e pampoena machicá. 

Mama nunca no sá pone weboe den arepa. Esaquinan lo 
ta mashá dushi. 

EI a queda weita Compa Cece duru den su cara sin bisa un 
pia di palabra. 

Compa Cece a comprende tur cos. E1 a duna Pegasaya un 
pida candela. 

Despues el a puntr’e cu e auier purba un arepa. Nanzi chi- 
quitu su wowonan a cuminza lombra. Promé cu e por a res- 
ponde, ya Compa Cece a dun’e dos arepa. Pegasaya a yamá 
danki manera Papa a siñ’é. 

Na caminda di cas el a smaak su arepa. Cada bez e ta mor- 
de un pida chiquito afor. Te ainda e tabatin un pida den su 
man, ora el a yega cas. 

Compa Nanzi tabata cabishá den su stoel di zoya. Sm res- 
pet e chiauitm a pasa e arepa bao di nanishi di Papa. Nanzi 
a bula lamta! Su bista a cai riba e pida arepa. E1 a ranqu’é 
for di man di su yiu i djugul’é. 

„Arepa no ta bon pa mucha chiquitu come”. 

„Ma Papa si ta quit’é for di mi pa com’é”. 

Mes ora el a come un wanta. „Cera bo boca, Papa ta hen- 
de grandi”. 

Homber, esta un bon arepa! Sigur, sigur e tin weboe aden. 

„Papa, anto Compa Cece tabatin un komchi grandi, yen di 
weboe”. 

„Qui bo di?” Den e tempoe aqui, cu weboe ta asina schaars? 
Mi mes mester bai weita”. 

Compa Nanzi a yega net ora Compa Cece a caba di traha 
tur e arepanan. 

Naturalmente Cece mester a combidá Nanzi pa queda co- 
me. Nanzi a come ocho arepa. Tabata duel e solamente cu e 
no por a come mas. 

„Ma Cece, ta na unda bo a hanja tantu weboe asina? Ni un 
caminda bo no ta hanja weboe awor”. 

Compa Cece a hari chiqui-chiqui sin bisa nada. Nanzi a 
queda puntra i persisti asina tantu te Cece a cont’e tur cos. 
Tur mardugá pa banda di cinc’or e ta bai horta weboe di e co- 
lebra Tragabiná, cu ta biba tras di ceru. 

„Cece, mayan mi ta bai cu bo”. 

For di cuat’or di mardugá Nanzi a bai para bao di benta- 
na di kamber di Cece. E1 a canta manera gai. Cece no a moef 
den su cama, el a larga Nanzi grita numa. 

Cinc’or a bati. Cece a sali for di su cas cu un sacu chiquitu 
den su man. 

E1 a hanja Nanzi, sintá riba su burucu. E bestia mester a 
carga cuater bleki di kerosine. Nan no a combersa muchu na 
caminda. Dilanti di cas di Tragabiná nan a queda para. Cece 
a bisa e porta: 

„Bon dia”. 

Nanzi su wowonan a bira grandi manera scotter, ora el a 
weita e porta habri. 

Nan dos a drenta. Cece di cu e porta: ,,Boquito”. Porta a ce- 
ra. 

Mes ora Cece cu Nanzi a cuminza piqui weboe. Abao na 
suela tabatin un cantidad. Ora nan tabata cla, Cece a bisa e 
porta: Bon dia”. Porta a habri. 

Despues Cece a bisa p’afor: „Bon nochi”. Porta a cera. 

Nanzi di den dje mes: „Awor mi sá, quico mi mester haci 
pa mi hanja hopi weboe.” 

Shi Maria a traha bolo, pan flishi, roerom. Muchanan i Pa 
pa tabata goza. 

Nanzi a sigui horta weboe na gran cantidad. Bleki pa bleki 

P’esey colebra Tragabiná a compronde cu un hende mestei 
ta horta su weboenan. 

E1 a dicidi di bini cas poco mas tempran. 

E dia ey Nanzi tabata mas golos cu nunca. Seis bleki d 
kerosine, el a bai cun’e. Sintá riba su buricu, cu lo mestei 
carga tur cos, el a bai bon confiado na cas di Tragabiná. 

„Bon dia’\ Porta a habri. 

„Boquito’\ 

Porta a cera su tras. 

Ansiá, golos, el a cuminza yena su blekinan. Den esey el c 
tende un zonido tras di dje. E1 a drei mira. Ata Compa Traga 
biná ta yanga bini aden. 

„Awor si mi ta muri, ta con mi ta haci? Si Tragabiná soen 
chi mi, lo mi hala mi delaster rosea”. 

E1 a grita e porta: „Bon nochi. Bon tardi. Boquito”. 

E porta on sá, quico e mester haci. Porfin Nanzi a suplicc 
e porta: 

„Bon dia, porta bunita, habri, mi mester sali”. 

E porta a cuminza habri. Nanzi a corre sali afor, subi si 
buricu i den un fregá di wowo el a yega cas. Ni drei e no i 
drei su cara un bez pa weita su tras. Sodá, cansá el a tira si 
curpa riba cama. 

Shi Maria no a puntra nada. E1 a compronde loque por s 
pasa. 

Nanzi no a tribi di bai horta weboe nunca mas. 

Cece si a sigui bai tur mamta. 

Cincu ni seis weboe no tabata haci Trabaginá ningun fal 
ta. 

Ta quende a manda Nanzi di ta asina golos? 

10. CHA NANZI I TEMECU-TEMEBE 

* 

Un dla, cu tempu tabata frescu, Nanzi a dicidi di bai haci 
un keiru. Den dushi keirumentu, el a pasa banda di un palo 
di tamarijn. E palo tabata grandi i bunita, cargá di tamarijn 
di tur sorto di tamaño. Nanzi a pensa, cu lo no ta un mal idea, 
si e coge poco pa e hiba pa Shi Maria. Ya nan lo come papa 
di tamarijn of mihor ainda, nan lo goza di un bon soppi di 
gai corá. 

Nanzi no a pensa muchu, el a cuminza subi e palo. Ora el 
a gan’e ariba i cu el a sinta riba un rama pa piki poco tama- 
rijn, el a mira un cos masha straño den e palo. Tabata un 
homber, cu tabatin un paña ta tapa su curpa, for di su 
frenta te na su rudla. E cos di mas straño tabata, cu e hom- 
berber tabatin un baki den scochi, yená cu pinda. E homber 
ta hinca man den e baki, coge un pinda i com’e. Nanzi a que- 
da wak e homber un bon ratu. Ora e homber su man a bai 
boca. Nanzi a hinca man den e baki, coge poco pinda i come 
nan manera un macacu, sintá riba un rama di palo. Asina nan 
dos a sinta come un bon ratu. E compa, cu paña tapá no a ri- 
pará nada. 

Porfin a sobra un pinda sol den e baki. Si Nanzi no tabata 
asina golos, nada lo no a socede. Ma ay, el a hinca su man den e 
baki, net ora e homber tambe quier a coge es un pinda. E hom- 
ber a coge man di Nanzi tene manera un nijptang. Quicu cu 
Nanzi a tranca no a sirbi’e di nada. 

„Ai meneer, largami los pa poder di Dios”. 

„Dios libra, ta quende a mandabo horta mi pinda? La- 
dron!” 

Prome cu Nanzi por a niester e homber a bula subi riba su 
schouder. 

„Pa straf bo mester hupa semper cu mi. Mi no tin idea di 
baha aqui for”. 

Nanzi tabatin miedu di e homber, pasobra el a compronde, 
cu esaqui tabatin un forza del diablo. Logá di Nanzi trece po- 
co tamarijn cas, el a bolbe cu un homber riba su schouder. 

Shi Maria a hanja duele di dje. „Si mi cushina poco giam- 
bo, Nanzi lo no queda asina tumbá. E bol di funchi huntu cu 
e giambo lo lamt’e”, el a pensa. Diez-dos ’or a bati Tur hen- 
de di cas a bai sinta na mesa. Shi Maria a parti cuminda. 

Net ora Nanzi a habri su boca pa e come, el a tende e hom- 
ber bisa: 

„Temecu-temebé”. 

Tur e cuminda a disparce den e homber su boca. E1 a come 
tur cos, cu tabatin riba mesa, wesu sol el a larga pára. 

E muchanan a cuminza yora, pasobra nan tabatin hamber. 

Atardi Shi Maria a hasa piscá. E honiber a bolbe come tur 
cos. Tur hende a bai drumi cu hamber es anochi ey. Asina a 
sigui dos.... tres dia. 

E muchanan a bira dia pa dia más flacu, nan cara tabata 
chupá. Shi Maria ta yora, ora e ta baña nan. Bo por a conta 
nan ribchi. E mes tambe ta sinti cu su cabez a cuminza ta bira 
di flaqueza, ni traha e no por traha mas. 

Nanzi ta sinti cu su forza ta cabando. Sobradje e mester car- 
ga un peso enorme asina. 

Un tramerdia, ora e homber tabata na soño, Shi Maria a 
siña Nanzi pa bai cerca Dios. „Ta E sol por yudabo. Scuchs 
bon”. 

Nanzi a lastra su curpa débil te na Dios. E1 a conta Dios 
tur cos cu ta pasando cun’é. Dios di: 

„Ora e homber bisa: Temecu-Temebé, bo mester bisa: Te 
mebé. Es ora Ey e homber ta perde tur su forza, lo bo poi 
mat’e facilmente. Ma Nanzi na caminda lo bo weita tres palc 
di fruta: un di guyaba, un di sorsaca i un di schubappel. Nc 
come di ningun palo, sino bo ta lubida, quico bo mester biss 
Ta bló e nomber di e fruta, cu bo a come sol lo bo por corda”. 

„Masha danki, Papa Dios. Lo mi no purba ni un fruta”. 

Ma Nanzi tabatin hamber i e guyabanan tabata grandi i bu 
nita. E no por a vence e tentacion i el a come su barica yen. 

Shi Marla a quere sigur, cu awe nan lo come, p’esey el a 
traha hopi reeskoeki. Tur e muchanan boca tabata baba. Ma 
ni un nan no a purba. Net nan tabata bai come, ata Nanzi a 
bolbe cas. Manera tur dia e homber a bisa. „Temecu-Teme- 
bé". 

Nanzi, cu a come guyaba, no por a bisa nada otro cu: „Gu- 
yaba ,, < 

Tur e reeskoekinan a bai den e homber su stoma. 

Shi Maria a rabia. Shi Maria a zundra. Muchanan a pone 
gritu di yoramentu, ma nada no por a yuda nan. Anochi á 
bolbe cera, sin nan a gasta un cos, cu por a tene nan stoma. 

Es otro un merdia Nanzi a bolbe bai cerca Dios. 

„Mi n’ bisabo di no come e frutanan. Temebé bo mester bisa. 
ora e homber bisa: Temecu-Temebé”. 

Nanzi a coge camina di cas atrobe. E1 a pasa dilanti di e pa- 
lo di guyaba, sin el a coge un. Ma ora el a pasa dilanti di e 
palo di sorsaca, hamber a pon’e come un gran cantidad. 

Naturalmente e no a corda quico e mester a bisa, ora di co- 
me. E di: „Sorsaca”. 

Shi Maria, cu tabata zwaai riba su pia di debilidad a com- 
pronde cu asina no por sigui. E1 a bisa Pegasaya e yiu di mas 
chiquitu, pa e pega su curpa na carson di papa, ora esaqui 
bai cerca Dios. 

Dios a bolbe splica Nanzi tur cos. 

Nanzi a pasa dilanti di e palonan di guyaba cu di sorsaca sin 
bira su cara mes. Ma ora el a mira e schubappelnan cologá 
asina bunita na palu, el a come poco di nan. 

E biahe aqui si Shi Maria a conta cu nan lo scapa for di e 
homber. 

Su cadushi cu funchi tabata net cla, ora Nanzi a yega cas. 
Ta come nan tabata bai come, ora e homber a bolbe bisa: ,,Te- 
mecu-Temebé. Nanzi no por a bisa nada otro cu: „Schubap- 
pel. 

Ma Pegasaya a grita mas duru cu e por: „Temebé”. 

E homber a cai sin forza for di schouder di Nanzi. Mientras 
e muchanan a cuminza come nan cuminda. Nanzi a mata e 
homber. Despues el a sinta come su cadushi cu funchi. 

Toch Nanzi no a queda contento cu mata e homber sol. E1 

a saca su cuchu i el a corta un bon pida di e homber su carni, 
caba el a com’e. 

E pida no a caba di pasa door di su corocoro cu su cara a 
troca. Precies un cara di e porconan di awor, pasobra den e 
tempunan ey, porco nan cara tabata bunita. 

Shi Maria na yoramentu: 

„Nanzi, ta con bo por ta golos asina? Bo no tin duele di nos? 
Largu biá nos ta na verdriet cu yoramentu”. 

Nanzi mes tabata yora, ma esey no por a yud’e cu nada. El 
a queda cu ripára di sali. Miedu e tabatin pa e muchanan no 
har’e. Mardugá cu anochi sol e tabata por a sali for di cas. 

Un dla bon tempran, ora cu el a sali bai baña na lamar, el a 
mira un porco cu un cara mashá bunita. 

„Compa Porco, bo quier tuma un bon baño? Aqui e awa ta 
limpi, lo bo baña masha dushi. Ma prome cu bo drenta awa, 
bo mester quita bo boca pone unbanda, sino e ta daña tur”. 

Compa Porco a queda wak e awa. Esta limpi! Den fondo 
bo por a weita hasta e santu di lamar. E di cu Nanzi: 

„Bam dal un baño, berde”. 

Nanzi a pone su boca na kantu di lamar i Compa Porco a 
haci mescos. Nan dos a landa i sambuyá na smaak. Ora Nan- 
zi a weita, cu Compa Porco tabata bon aleuw, el acuri sali, 
pone e boca di porco na su cara i curi bai. 

„Ayoooo!” Compa Porco a sali un ratu despues, ma ata e no 
por hanja su boca. E mester a pone esun di Nanzi na su cara. 

For di e dia ey, tur porco ta busca nan boca perdi. 








Logá di Nanzi trece poco tamarijn cas, el a bolbe cu un hom- 
ber riba su schouder. 

11. SHON AREY CU COMPA NANZI 

Un mamta, cu Nanzi tabata planta boonchi, un di su yiu- 
nan a bin’ bis’e, cu ata un sirbidor di Shoit Arey a bin’ bus- 
qu’e^ 

Nanzi a larga tur cos para i el a bai tende, ta quico e cos ta. 
E sirbidor di, cu Shon Arey ta spera Nanzi pa haci’e un fa- 
bor. 

„Si, mi ta bai unbez aqui; mi mester troca mi panja si, pa- 
sobra mi ta masha slons”. 

Es ora ey Nanzi a bai pronk. E1 a bisti e flus, cu el a casa 
’den, masque su color tabata parce esun di yerba. E1 a coge 
su dashi di poeshi i Su zapatunan, cu el a bisti Pascu. Mitar 
botter di zeta di coco el a basha riba su cabei, caba el a sequ’e 
cu un serbette limpi di Shi Maria. Despues el a planta su kas- 
tooi riba su cabez. 

Bon bisti el a yega cerca Shon Arey. 

Ora Shon Arey a mir’e den su gran tmi asina, el a grawata 
su cabez, caba e di: 

,,Bam Nanzi, siguimi”. 

E1 a hiba Nanzi den hoffi. Tabatin un blokki di heru den 
caminda. 

E cos ey tabata stroba hende mashá. 

„Bo no ta weita e blokki ey? Bo mester hiz’e i pon’e bao 
di e palo aya banda. Ma mi no quier pa bo grita ni canta 
mieritras bo ta hiz’é o cargu’é”. 

Nanzi a queda weita e blokki i pensa: 

„Ni un gigante mes no por hiza e blokki ey sin grita”. 

Su wowonan a ráka cu un palu di manzanilja mashá bu- 

nita. E no a bisa nada ma el a pasa man rond di e blokki i el 
a grita, diciendo Shon Arey: 

„Esta un palu aaaaaaaaltu! E ta buni. .. .ta! E ta di. .ki! ,, 

Cada bez, cu e ta rek e palabra, e ta usa tur su forza pa e 
lamta e blokki, te el a los’e. Sigur, cu e ta carga, e ta grita nu- 
ma: 

,,Esta un pa.lu! E ta gra.ndi! E ta ha.nchu!” 

Ora el a larga e blokki cai, na e caminda, cu Shon Arey a 
munstr’e, Shon Arey a curi bini cerca dje, bati’é riba su 
schouder i e di: 

„Nunca mi a topa cu un homber asina fuerte. Aqui mi tin un 
regalito chiquitu pa bo.” 

E1 a duna Nanzi un sacu chiquitu, yená di placa di oro. 

„Cu esaqui bo por larga traha un cas.” 

Nanzi a bula den laria di contento. 

Na cas el a hanja Shi Maria bon bisti tur na cadena i reen- 
chi di orea, ta ward’é. 

„0 Mai, bo ta sport! Mira quico mi a trece cas. Hopi placa! 
Nos por larga traha un cas.” 

„Bo sá no Pai, bo por warda bo cens pa otro cos, pasobra 
ami a hanja un cas cla trahá caba. Bam cumi, nos ta bai mira 
e cas.” 

Sigun nan ta camna, Shi Maria a conta, cu el a caba di han- 
ja un carta, den cual tabata skirbi, cu Don Iscariot, esta tiio 
di Shi Marla, a muri i cu el a larga tur su biennan p’e. 

E cas tabata bunita, grandi, frescu. Banda di e cas di Com- 
pa Cece. 

Den un luna nan tabata mudá. 

Un anochi Nanzi cu Cece tabata combersá riba e bacanan 
di Shon Arey. Cece a confia Nanzi, cu e sá bai corta cebu for 
di barica di e bacanan, ora luna tabata scur. 

„Cece, awe nochi mes mi ta bai. Nos tur ta gusta come tutu 
cu cebu di baca.” 

„No Nanzi, awe no, luna ta cla. Mondongo grandi ta guli 
mondongo chiquitu.” 

„Cece, stop di papia cos di hende quens asina. Ta con bo 
mes por quier?” 

Quico cu Cece a papia no a sirbi di nada. E palabranan a 
drenta esun orea sali pa es otro. 

Ora tur e muchanan tabata morto na sonjo, Nanzi a coge 
caminda pa bai horta cebu di baca di Shon Arey. E no a ca- 
ba di drenta e barica di e baca, cu mondongo grandi a guli 
mondongo chiquitu. Esta e baca a guli Nanzi cu panja cu 
tur. Nanzi tabata sinti’é benauwd den e baca su stoma, ma e 
pobercito baca tabata más benauwd ainda. Su stoma a rijs 
horiblemente. Es animal a grita: 

„Boe.boe.” 

Promer cu e sirbidornan, criarnan i soldánan di Shon Arey 
a curi yega acerca, ya Coma Baca a muri dia. Shon Arey mes 
a bin’ weita, ta quico ta socediendo. E di cu e wardadornan: 

„Ta quico tabata falta e baca aqui? Mira con gordo e ta! 
Pa'rce ta su barica ta geblaas. Larga nos yama un veterinario 
pa saca e bicernan. Sigur ta tres e pober tabatin!” 

Ora nan a habri barico di e baca, nan no a hanja ningun 
bicer, sino nan a weita un stoma tur gerijs. Nan a corta sto- 
ma i mondongo afor i benta nan tras di tranquera. 

Nanzi a queda scucha, te ora el a tende e pasonan bai. Cu su 
sambéchi el a corta e stoma di e baca habri i el a sali afor. 

Naturalmente e tabata sushi-sushi. Tapá cu sanger, un pida 
carni, poco higra, un tiki tripa. 

Asina ey mes el a bula tranauera. 

„Shon Árey, mira quico bo sirbidornan a haci cu mi. Den 
mardugá mi sa bai tuma un baño i nan a bentami cu mondon- 
go di baca.” 

„Ai Nanzi, no rabia, ta duel mi mashá. Bam palacio cu mi. 
Ey lo bo por tuma un baño i lo mi larga cumpra un flus no- 
bo pa bo. Nanzi tabata sinti’é mashá gozá den baño di Shon 
Arey. E1 a hunta su curpa mas cu tres biaha cu habon dushi. 
Na cas e sá baña cu habon blauw. Den e awa el a bashi mi- 
tar botter di awa di oló. E1 a limpia su djentenan cu schuier 
di Shon Arey. Su cabey el a pápa cu pomada dushi. 

E1 a sinti’é un otro hende, ora e tabata bai cas. Bon bistá 
i frescu. 

Olor dushi tabata plama rond. 

Shi Marla tabata pará den porta bon spantá, queriendo cu 
Nanzi tabata yora caba den piscalat. E no por a reconoce su 
casá for di aleuw. 

Ora Nanzi a yega cerca, el a curi bai contr’é. Bon brazá nan 
a gana cas huntu. 

12. CON COMPA NANZI A NEK DIABEL. 

Nanzi tabata biba un bida di hende ricu. Tur simán e ta- 
bata duna fiesta. 

Si no ta fiesta, ta comemento. Criarnan ta bai bini den cas. 
Shi Maria, e mes i tur su nuebe yiunan tabata bisti manera 
Huda. Ma asina no por a sigui. Hopi gastu sin entrada ta un 
poco dificil pa dura. Riba un mainta, el a ripará, cu e por a 
weita bom di e baul di placa. Nanzi a sinti’é desesperá. Den 
es estado aqui, el a bai den mondi. Ey el a camna bai bini, pa- 
piando den dje mes. Di ripiente diabel a parce dilanti di Nan- 
zi. 

„Hola Compa, ta con bo ta tumbá asina?. Qui’ ta pasabo?” 

„Homber, quita eyfor. Mi n’ sá, con lo mi haci. Placa ta ca- 
bando. Mi ta gusta luho, fiesta, baile.” 

„Ta esey tin bo preocupá? Mi por yuaabo.” 

„Si diabel, anto yudami.” 

„Wel, ata un fluit. Ora bo tin mester di un cos, bo ta fluit 
i lo bo hanja loque bo ta pidi. Ma, cu un condicion. Despues 
di dos simán, mi ta bolbe. 

„E dia ey bo mester bisami, cuantu tempu mi tin riba mun- 
du. Si bo por bisami, tur cos ta aueda pa bo. E fluit tambe. 
Ma si bo no por bisami, tur cos a caba i dia bo muri, mi ta 
lastrabo bai fiernu. Bo ta aceptá?” 

Loco di contentu Nanzi a aceptá sin corda, cu nunca lo e 
no por sá, cuantu tempu diabel lo tin riba mundu. E1 a tuma 
e fluit i bon contentu el a bai cas. 

Nos compader a goza, a balia, a come, a bebe sin corda un 
ratu sol riba diabel. Segun dia ta acercando, tabata falta cua- 
ter dia sol, Nanzi a cuminzá bira kreepchi. E1 a grita e yiu- 
nan, raus Shi Maria i anochi e tabata grita den su soño. 

„Quico mi mester haci? Mi a cai di panchi den candela.” 

Den esey a drent’é un idea. E1 a cumpra dos sacu grandi 
di pluma i un poch’i lijm. Caba el a bai busca un cabez di ba- 
ca i un rabu di cabai. 

Un dia promer cu diabel mester a bini, el a yega cas cu un 
sacu, den cual tabatin mas cu seis galiña morto. Anochi el a 
basha e lijm riba e curpa di su buricu. E dos sacunan cu plu- 
ma el a plamaoriba e bestiá. Tur a queda pegá. Caba el a ma- 
ra e cabez di e baca na e cabez di e buricu i e rabu di cabay 
na e buricu su rabu. Pa completá obra el a pone e galiñanan 
morto den hoeki di kamber. Un olor mashá stinki tabata dal 
den hende su nanishi, ora bo habri porta. Net Nanzi a caba 
di haci tur e eosnan aqui, cu ata Compa Diabel a bló. 

„Nanzi, bam mira, bisami cuantu tempu mi tin na mundo.” 

Nanzi a hanja calafriu. Su wowonan a drei den su cara. E1 
a troca color. 

„Mira den e kamber aqui promer.” 

„Ay, ta quico tin di mira?” Diabel a stoot e kamber habri. 
Nunca di su bida e no a mira un bestia asina straño. E bu- 

ricu a grita desesperá pa e olor desagradabel „Hó — hi. 

hó — hi.” 

Diabel a spanta, dal dos stap p’atras diciendo: „Esta un 
olor insoportabel! 

Nunca, den tur e ochenta aña cu mi tin riba mundo, mi no 
a weita, ni hole un cos asina.” 

Di emocion el a cai abao for di dje. Nanzi a tende tur cos. 

Shi Maria a tira awa den diabel su cara. Mes ora el a ha- 
bri su wowonan. 

E1 a bula lamta, gritando: „Nanzi, haci liher. Cuantu tem- 
pu mi tin riba mundu?” 

„Ochenta aña.” 

Diabel a ricibi e di dos sustu, ma e di: ,,Bo ta di promer hen- 
de, cu a rei mi edad. Bo por tene e placa numa.” 

E1 a curi limpi bai, mientras e yiunan a dal un gritu hari. 

13. UN PUSTAMENTO DI NANZI. 

Tabatin dos homber ricu, cu quier a haci bofón di Nanzi. 
Nan a piel i chércha na nan smaak. Nanzi no a responde na- 
da, ma su sanger tabata herebé. 

Den esey e di cu e Shonnan: „.Ay si, mi ta compronde, cu 
Shonnan ta harami pasobra mi ta pober. Ma sinembargo mi 
quier pusta un giotin, cu Shonnan no por repeti tres pa- 
labra, cu lo mi pronunciá.” 

E dos hombernan a hari asina duru, cu e stoelnan a tem- 
bla. 

„Nos quier paga un fuerte. Abo lo debe nos un giotm, si 
bo perde.” 

„Mashá bon. Mi ta cuminza cu Shon A”. 

Nanzi: „Watapana.” 

Shon A: „Watapana”. 

Nanzi: „Sambarco.” 

Shon A: „Sambarco.” 

„Malo”, Nanzi di, el a hiza su mannan den laria. 

„Di con ta malo, mi a bisa, mescos cu bo a bisa.” 

„No, Shon A. a perde.” 

Nanzi a saca un pida krijt for di su sacu, marca un strepi 
riba mesa, mientras cu Shon A. di: „Mi quier bolbe purba.” 

„Bon”. Nanzi a cuminzá: „Shimarucu.” 

Shon A: „Shimarucu.” 

Nanzi: „Chuchubi.” 

Shon A: Chuchubi.” 

Nanzi a cuminza hari i e di: „Malo.” 

Shon A a queda weit’é cu wowonan grandi di asombro. 

„Mi no ta compronde un patacá di e cos aqui.” 

„Shon A. a perde pa di dos biaha.” 

Dos strepi Nanzi tabatin awor. Shon A. a aqueda purba te 
cincu biaha. Ya Nanzi a gana cincu fuerte. 

Shon P. a lamta para. E di: „Ta mi beurt awor.” 

Nanzi a cuminza: „Chonchorogai.” 

Shon P.: „Chonchorogai.” 

Nanzi: „Warawara.” 

Shon P.: „Warawara.” 

Nanzi: „Malo.” 

Shon P.: „No ta berde.” 

Nanzi: „Ta duel mi, ma Shon P. a perde.” E1 a hala un 
strepi krijt bao di e otronan. 

„Mi quier bolbe purba te ora mi haci’é bon.” Shon P. a res- 
pondé. 

„Mashá bon.” Nanzi a cuminza di nobo: „Catibo.” 

Shon P.: „Catibo.” 

Nanzi: „Gobierno.” 

Shon P.: „Gobierno.” 

Nanzi a sagudi cabez i di: „Malo.” 

Shon P.: „No ta bon ?” 

Nanzi: „Shon P. a bolbe perde.” 

Otro strepi cu krijt. Nanzi a bolbe cuminza: „Chobolobo.” 
Shon P.: „Chobolobo.” 

Nanzi: „Schottegat.” 

Shon P.: „Schottegat.” 

Nanzi a frega su mannan contra otro: „Malo.” 

Shon P.: „Bo ta ganja! Ta bon.” 

Nanzi: „No, Shon P. a perde.” 

Ora Shon P. a perde cincu biaha caba, Nanzi di: „Cocoyo- 
co. 

Shon P.: „Cocoyoco.” 

Nanzi: „Caramba.” 

Shon P.: „Caramba.” 

Nanzi a hari chiqui-chiqui: „Malo.” 

Shon P.: „Malo? Di con?” 

Nanzi: „E biaha aqui si, Shon P. a gana i ami a perde. Ata 
mi giotón.” 

E Shonnan a queda weita otro manera hende quens. 

Nanzi di: „Largami bedei Shonnan ta com e cos ta. E di 
tres palabra tabata semper „Malo”. Shonnan, no a repeti e 
palabra ey ningun biaha, solamente Shon P. e biaha aqui 
Awor mi a gana di cada un di e Shonnan cincu fuerte. 

Mashá danki, Shonnan! Pasa bon! Tantem.” 

14. NANZI CU E COLEBRA BARBAQUINA. 

Coma Barbaquiná tabata pepe di Pegasaya, e yiu di mas 
chiquitu di Compa Nanzi. Tur ora madrina sá manda un cos 
di gracia pa su ihá. Cu no ta cala, ta pastechi. Si no ta empa- 
ná, ta arepa. Coma Barbaquiná tabata cushiná pa hopi tra- 
hadornan di Shon Arey. Tur dia e sá tin’ arepa. 

Nanzi a caba di hanja trabao cerca Shon Arey. Tur dia e 
mester a bari curá i hiba mest na un otro curá. Pa e bai 
trabao e mester pasa dilanti di e cas di su comader. Como 
e tabata gusta arepa di maishi chiquitu mashá, el a dicidi 
un mainta di drenta cerca su comader. Barbaquiná a ricibi’é 
mashá bon. Nanzi a hanja un komchi floriá yen di koffie i 
dos arepa di maishi chiquitu. Nanzi a goza e cos. E1 a quere, 
cu e pret aqui por a dura, ma Barbaquiná a comprendé su 
intencion unbez. Despues di un siman, comader a larga su 
compader sinta te e no por mas, sin ofrecé ni un glas di awa. 

Porfin Nanzi a compronde, cu Barbaquiná no tabata 
apreciá su bishitanan. E1 a studio un otro un plan. For di 
awor lo e bai cumpra arepa sin cens. 

E promer i e di dos dia, el a saca su potmoney i paga e 
cens religiosamente. Ma es otro un dia, el a bisa, cu awe e 
no tin cens largá. Despues el a bisa, cu lo e manda un di e 
yiunan cu e placa. Enfin, cada dia e tabatin su contesta clá. 
Ma cumpra sin paga no tabata cumbinl Comader Barba- 
quiná. E1 a fada di berde mes. Den su consumision el a grita 
duru: 

„Awe nochi mes mi ta mata Nanzi.” 

Bisinjanan a core bai bisa Nanzi. Mes ora Nanzi a bisti 
su panja; el a bai cerca Coma Cabrito. 



48 


Ay, Coma Cabrito, mi ta sintimi malo. Bo no por yudami? 
Bin’ drumi na cas pa companjá Shi Mana. E pober ta 
trénte henter dia cu nuebe yiu. Ora e P one sU ^J eZ £ ni ’ 
ni donder no ta lamt’é. Caba awe nochi dokter mes ta bm . 

A ^Coma Cabrito tabata clá pa bisa no. Nanzi a ripara esey, 

D ’esev el a. dal un gritu duru. 

Av av ay.Mi ta muri.Esta un dolor! 

Cada bez ei a griia un poco mas duru. Caba e tabata teha, 
Tnpi'nera ta awor e ta bai c^ueda den. 

Coma Cabrito a hanja duele di dje i el a primmti cu awe 
nnrhi lo e ta presente na cas di Nanzi. 

Mirando Nanzi cocochá e di: „E pober. Dios sa, cuan o o- 

^lcoma^Cabrito, bai drumi tras di porta, ya bo ta tende 

d °Sma b Sbrito a habri un cama abao. Despues di un ra tu 
tur hende tabata na sonjo. Ma banda di diezdos or Nanz^ a 
cuminzá keha ora pa ora más duru. Coma Cabnto a lam 

i puntr’é, ta qui ta falt’é. nQnlci T)ioq 

,Ay, e dolor di ta cerami. Mi ta mun. Ay. Danki Dios, 

^^Com^Cabrito a habri porta. Barbaquiná a weita porta 
habri, el a quere, cu ta Nanzi tabata ey. E1 a hmca Coma 
Cabrito asina duru, cu e pober a dal abao. Mor o. 

Despues di un rato, Nanzi a lamta, bisti panja 1 bai tira 

Coma Cabrito na lamar. 

E otro un dia, el a bai atrobe cu un cara secu cerca ko 
"^Ma no'ta ^Nanzi^mi^a mata^a^ra?” Barbaquiná a puntn 

h^Shbo ahfncami mehor, lo mi a muri, ma bo mes no ti 

mira con tankatán mi ta? 

Awe mi ta fiabo, ma mayan mas no. 

Nanzi a comprondé, cu mehor e no bai cumpra arepa ® 
Sinembareo el a manda un di su yiunan of Shi Mana me. 
Ma Sngun no ta bai cu placa. Tur cos tabata caba na u 
fiamento. Barbaquiná a sára. Den un di e mannan el a cc 

meté e imprudencia di bisa Pegasaya: 

„Si Papa no manda pagami, mi ta mata Papa awe nochi 
mes. E tin mi pasenshi den un botter.” 

Pegasaya a conta Papa, loque su madrina a bis’é. Mes ora 
Nanzi a bai hunga e mesun comedia, cu el a hunga cu Coma 
Cabrito, cerca Coma Baca. 

Te ora Barbaquiná a mata Coma Baca, Nanzi a queda 
sosegá. 

Di tres biaha el a pidi Compa Macacu pa bin’ compañ’é. 
Compa Macacu a bin' wak dokter. Ma e péster a subi sinta 
riba balki. 

Quico cu Nanzi a papia no a sirbi. Compa Macacu di, cu e 
ta un poco verkoud, si e drumi tras di porta lo e bira pió. 
Biento ta pasa bao di screef di porta. 

Ora Barbaquiná a bini el a hanja porta cerá. Rabia a pon’é 
hanja forza. E1 a quibra e porta i hanja Nanzi drumi den cama 
ta soda di spantu. Comader Barbaquiná no a perde tempu. 
E1 a hinca Nanzi mas duro cu e por. Esey tabata fin di Nanzi. 
Promer cu Barbaquiná a gana porta, Nanzi a hala su delaster 
rosea. Esta un castigo grandi pa e fiamento di arepa! 

15. 


COMPA NANZI I COMPA CACHÓ. 


Nanri su stoma tabata bashi-bashi, pasobra ya tabata va- 

fruta Na camina el a topa cu Compa Cece. 

"wei Sf«Tc.^rnan^ui, mi ta hiba na e cotal di 
sCntev Avi Esta un calot ta hacil Anto mi tin cu camna 

“ gce b ?S SL* mfta tZ'l —n pa bo.» 

"compadet mashá danki! Bo «a u» angel! Hi no tm pa- 

la rL P aTaldfman di Nansi. Contento nan a ,uita fot di 
,S„ Ñ, un ora so Nanai tabatin idea di hiba e carnernan. 
Eu "*numa »n e pot haci pa hanja algo di come. 

Den esey el a topa cu Compa Cacho. f 
Nanzi con ta? Esta bunita carne bo tm. 

”Bo ta’hanja, Compa Cachó? Bo quier cumpra nan. 

Ta dependé cuantu bo ta pidi pa nan. 

”no muchu. Un sacu di ftuta, un sacu dt betduta i 

seis webu frescu.” , , 

„Bam cu mi den hoffi. Mientras bo ta sosega bao di e pa 

nan, lo mi busca e cosnan pa bo.” 

StTi?^.ae 0 S C eTa°dueda babucá Esta hopi palu 
di fruta! Goza e pampunanan, patianan, milonna . 

Saliendo for di solo. Nanzi tabatm masha sono. E1 a smta 


diez 

ta cabishá contra un palu di tamarijn, te ora el a pega soño. 
Den soño e ta bló ta papia numa: „No gañami! Nami un 
pampuna grandi! Hopi boonchi! Bo a priminti.” 

Despues di un bon ratu el a habri su wowonan. Banda 
di dje el a hanja dos sacu grandi; un yen di berdura i e otro 
yen di fruta. Un komchi cu webu a completá obra. 

„Mashá danki, Compa Cachó.” 

„Si Nanzi, ta bon, ma no conta ningun hende, tende. ,, 

Nanzi a priminti di no papia un pia ’i palabra. 

Ma ay. 

E1 a duna Shi Marla e sacunan. Shi Maria no por a quere 
su bista. Mes ora el a hasa e webunan pa e muchanan i pa 
nan dos, parti bacoba i manda su yiunan bai drumi. Nanzi si 
no a bai drumi, el a bai derechitu cerca Shon Arey. 

„Compa Cachó a horta un cunucu bunita di Shon Arey, 
Shon Arey sá?” 

Shon Arey a rabia mashá. E1 a manda Nanzi mes bai busca 
Compa Cachó. Na caminda Compa Cachó ta bló puntra 
Nanzi numa: 

„Ta quico a socede? Ta qui’ mi a haci?” 

„Cera bo boca, sino mi ta dal bo mata.” 

Compa Cachó a comprondé cu e lo mester bin’ saca curpa 
di un cataclismo. 

Shon Arey di cu Compa Cachó, cu tabata para tembla, 
manera puitu, cu tin friu: 

„Cerca quen' bo a cumpra e cunucu ey?” 

Compa Cachó a mira riba, caba el a weita abao, i e di: 

„E cunucu ey, mi a cumpra cerca Nanzi.” 

Promer cu Shon Arey por a habri su boca, Nanzi a dirti. 

Compa Cachó por a bai cas; ma a dura hopi tempu, promer 
cu Nanzi a tribi di pasa banda di cas di Shon Arey. 

16 . 


NANZI CU COMADER ISABEL. 


Un dia comader Isabel a yega cerca Nanzi pa P i( ^ é > ^ ® 
oor yudele Coma Isabel quier a traha un cas. Mes ora Nanzi 
a ofrece su sirbishi. E mes lo haci trabao di metsla verfdo, 
carninté enfin, t’e lo haci tur cos pa su comader stima. 

Es otro un dia Nanai a bai tur dispuesto pa traha manera 

U ",S''cu fundeshi mi mester cumintó", el a pensa. Ma_el 
a queda babucá ora el a mira, cu esaquinan tabata tur cla. 

„Wel, ta murayanan lo mi lam’ta. tabata 

E1 a traha duru henter un siman, asma cu cas taba 

cerca cla. 


Ta dak mester lam’ta awor. Ma promer mi ta . 
Sosegá un tiki. Mi mester rek mi wesunan smo mi 

l ° Despues di un sosiego di dos siman, Nanzi a bolbe bai 
na e cas pa e pone dak. Ma ata e ta weita for di aleuw dak 
noné- bandera ta bula den bientu, cu masha bno. Nanzl 
rm’iro e mester pensa. E1 a grawata su cabez, tosa un poco, 
rabaTa drenta Ls. Net ora e ta veri bentana cu porta, 

COm oTa»STsT re nechi, ora bo caba ey. io bo por cologá 
e cuadronan i -spiel pa mi?” 

iu 8 mamcé n ’ora n S'a bai cologá cuadro, tur tabata cologá 
, ñDi el shangilié yen di tingilingi, hasta cortina tabata 
waya den’ bS? NaL a supla nanishi, 
manera t’e a haci tur cos. E1 a bai mes ora cerca Comader 

Isabel. 

„Coma, cas ta cla. ,, 

„Nanzi, wardami un ratu. Mi ta bai bisti paña pa nos bai 
cas nobo.” 

Coma Isabel a bisti shimis di kanchi, cu el a sirbi madrina 
di.casamento. EI a saca tur su cos di oro for di kashi. E1 a 
penja su cabei mashá sport. Ora el a sali for di cas, e tabata 
bistl manera Huda. Den e tempu aya, doño di cas mester 
bisa, ora e ta drenta cas: 

„Mi ta cuminda e cas”. 

Bon bisti, tur na reenchi, bistl di kanchi, coma Isabel a 
yanga drenta cas. 

„Isabel Rincón, mi ta cuminda e cas.” 

Tur hende a spanta te perde habla, ora un stem a sali for 
di cas: 

„Aqui ta biba Knij-knij.” 

Ningun no a busca pa sá, ta quende a papia, ma tur a 
saca un careda. Nan a topa Coma Baca. Nanzi a cont’é tur 
cos. Coma Baca a troca di coló, el a hiza su rabu den laria, 
caba el a cuminza corre, gritando: „Boe.boe.” 

Despues nan a topa cu un buricu, un chubatu, un carné 
i un porco. Nanzi a conta tur loque ta socediendo. Tur a 
spanta, grita i curi bai cu nan rabu den laria. Ata nan a topa 
cu Coma Poeshi. Esaqui a respondé: „Ami si, no tin miedo. 
Bam weita, ta quico ta pasando. Si mi bini cla ta quico, Coma 
Isabel mester ’nami e cos di mas bunita, cu e tin den su cas.” 

E cos di mas bunita, tabata un wekker. Nanzi a pidi Coma 
Isabel hopi biaha caba pa dmTé e wekker, ma nunca Coma 
Isabel a tuma ’den. Awor Coma a hanj’e obligá di priminti 
Coma Poeshi e wekker precioso. Mientras nan ta camnan- 
do, Nanzi ta bó pensa numa: 

„Mi mester hunga Coma Poeshi un pego, sino mi no ta 
yiu di Shi Néné defunta.” 

Ora tur hende a yega cas, Coma Isabel a bolbe pasa drem- 
pi di porta, diciendo: „Isabel Rncón, mi ta cuminda e cas.” 

Nan a bolbe tende un stem fini, cu a respondé: 

„Aqui ta biba Knij-knij.” 

Nos poeshi su orea tabata traha bon i su nanishi tambe. 

Su oido di, cu e sonido ta bini for di e balkinan cercu dak. 
c„ n ifato a bis’e cu ta un cos di come t ey. Den un trega 
di^ wiwo el a bula sub, riba e baMnan. Ey nbs, tabatm dos 
Hi „„„ Ta nan a papia. Poechitu a cun nan tras, dai vas 

quibra, rasca stoel, boltu mesa abao, haci ™ bor "^ ‘ ° ™ 
mundo. Nanzi a hanja un bon chens pa coge e wekker, 
tabata banda di dje riba un mesa. 

SotwarS p'emto'cu'coma Poesb, a hania e diaca- 
nan. Mientras Comader Isabel ta grita, cu man ““ ®g Ca 
c u Coma Poeshi ta come un di e djacanan, Nan 
porta di cas. 

Et y a 0 °curi' largu bai cas. Shi Maria a queda loco di con- 
tentu cu su refalo. Nan a bisti bunita; caba nan a lamta 
e yiunan pa nan bai misa di marduga. 

COMPA NANZI CU CHA TIGER. 


Tempu, cu Nanzi tabata joncuman, e tabata mashá sport. 
Tur damsnan tabata hari cun’e. 

Un dia, cu el a coge caminda ‘pa bai ’namora Shi Maria, 
el a weita Cha Tiger for di aleuw. Cha Tiger tabatin ham- 
ber; ya hopi dia a pasa sin cu el a purba un pida carni. 
Bába tabata basha for di su boca. Nanzi su curazon por a 
pára, mirando Cha Tiger lembe boca. 

Mes ora a pasa den su sintir, cu ta un triki sol por scap’e. 
Den esey Nanzi a cuminza corre, cu tur cu e tin. E1 a pone 
man na un reenbak bieuw cu tabatin ey den cunucu. Mien- 
tras tantu e ta grita: 

„Cha Tiger bin’! Yudami! Reenbank ta cai. Ai... ai... ai...” 

Cha Tiger a curi yega ’cerca. 

„Ta quico ta pasando?” 

„Bo n’ ta mira, cu e reenbak ta cai? Tene. tene.!” 

Cha Tiger a dal man tene. 

Nanzi ta sigui grita: „Si, e reenbak ta yen-yen di awa. 
Si e quibra nos tur dos ta hoga miserablemente.” 

Cha Tiger a tembla, ora el a tende nomber di awa sol. 

„Mi no quier muri morto hogá”, el a suspira. 

„Wel, sigui tene e reenbak duru. Bo tin mashá forza!” 

Cha Tiger ta primi su curpa mes contra e reenbak, mien- 
tras e ta yora: 

„Ta con ta haci?” 

Nanzi di: „Si bo queda ten’e duru asina, si mi por hanja 
un chens pa bai busca un metslá. Ya e por drecha e reen- 
bak aqui.” 

„Nanzi, bai libramente. Corre mas duru cu bo por. Mi ta 
sigui tene.” 

_ — • „ jiv.tQ npn un fregá di wowo, el a yega cas di 

aJjEi Nana S, pasa iasM pre, r !te Cha Tlger su 

° U ?ha' Tiger a queda tene e reenbak, mi ta quere, te dia 
dj’awe. 






Nanzi di: „Si bo queda ten’é duru asina 

J8. COMPA NANZI CU COMPA CECE. 


Compa Nanzi cu Compa Cece tabata bai tur anochi den 
Sbercito Cece no por curi asina liher. N’ pasa mudm tem 

bl Mes r ora Shon Arey a manda busca Nanzi. Nanzi a zapa- 

iSLk: 

SlllkSHSH 

n?,r ~ 

tene, net ora e quier a drenta den e baca. ivies o 

stem di baas bieuw, el a cummza canta. „ 

„Si bosonan mata Nanzi, solo lo no sali mas. 

„Si bosonan mata Nanzi, awaceru lo no cai mas.” 

„Si bosonan mata Nanzi, tur mata i palu lo seca. ,, 

„Si bosonan mata Nanzi, tur e bacanan lo muri. ,, 

„Si bosonan mata Nanzi, Shon Arey su yiu lo muri. ,, 

E soldánan a spanta. Nan a wak p'ariba, wak p’abao, nan 
no a weita ningun hende; p'esey nan a larga Nanzi bai. Nos 
Compa a busca un manera pa e bai cas mas pronto posibel. 

19. SHON AREY A DUNA NANZI UN PIDA TERA. 


Hopi dia caba, Nanzi tabata pensa, quico e mester haci, 
pa e hanjá u„ bin pida tera di Shon Arey. Ya e por planta 

poco maishi, boonchi, pampuna i poco palu dl frut áJ' 

P „Ay”, e ta suspirá cu Shi Mana, „mi mester busca un 

““ami’ta bld pensa „uma: „Si mi pone tur cos na cas, e 
pida tera ta bini di mes.” 

Sacu di maishi, sacu di boonchi a yega cas. 

„Semper mi tin un bon suerte, largami bai purba, na ca- 

minda lo mi studia un plan.” 


Net ora e ta subiendo trapi di palacio a pasa den su sintir, 

quico e mester haci. . 

E1 a buig pa Shon Arey, cu masha gracia. Shon Arey a 

pensa mes ora: 

„Ta quico atrobe?’* . 

E di* Bisami libramente ta quico bo quier, Nanzi 
Ay, mi bon Shon Arey, bo ta mashá poderoso i bonda- 
doso, t'abo sol por yudami, Mi ta mes pober cuitmratonuh 
kerki Mi tin di cria mi casá i nuebe criatura mocente. Pla 
no tayegami. Shon Arey, por Dios, drecha mi sltuacjoriji.i am 
un pida tera, pa mi por planta algo. E tera nci tm mest 
di ta muchu grandi. Mes grandi numa cu un cueru di baca. 

N Sho™Arey a queda straño di tende, quico Nmzita pik 
Ta quico un hende por haci cu un pida tera, asma chiquitu. 
Ste n'áaácu ta nek Nansi ta.nek e. E1 a queda we.ta Nanzi 
Hnrn den cara, ma e no a weita nada particular. 

„Einfin”, Shon Arey a pensa, „masque e quier nek mi, o 
mi dun’e, pasobra un cueru di baca no ta grandi. 

„Nanzi, ta bon, lo mi avisá mi soldánan. ,, 

„Mashá danki, Shon Arey. Dios lo recompensá Shon Arey. ,, 

E mesun dia Nanzi a bai cumpra un cueru di baca. Anochi 
el a sinta corta e cueru cu su santu pasenshi na repi repi. 
Caba el a cose nan tur na otro. Asina el a queda cu un repi 
largu. Cu un curazon contentu Nanzi a bai drumi. 

Su mayan malnta, bon tempran, Nanzi a sali bon com- 
puesto cu un repi largu, pa bai midi su tera. 

Ningun soldá no tabata eyé E mester a bolbe bai cas. Shi 
Maria a warda su komchi koffie cu su buscuchi cerá. Nanzi 
a queda loco di contentu, pasobra su stoma tabata grita. 

Un ratu despues Nanzi a bolbe coge camina pa bai midi 
tera. Un coprá tabata ward’e. 

„Nanzi, aqui ta e lugar.” 

„Ahan, mashá danki.” 

Mes ora nos compader a cuminza midi. E ta midi cu midi. 
E coprá ta weita loque e ta haci i e no ta confia e cos. Ta 
un tera asina asina grandi Shon Arey a regala Nanzi? E1 a bai 
busca Shon Arey. For di aleuw Su Mahestad a grita: „Hei 
Nanzi, para!” 

Nanzi a sigui ta midi street. Ora Shon Arey a yega acerca 
e tabata clá. 

„Ma Nanzi, e tera mester ta mes grandi cu un cueru di 
baca.” 

„Wel, ta asina mes mi a haci. E cueru ta cortá i cosé.” 

Shon Arey a queda weit’e boca habrl. Ora el a comprende 
e cos, el a cuminza hari, ora pa ora mas duru. E mester a 
tene su barica, asina duru esaqui tabata sagudi 

„Nanzi, bo ta mashá sabi. Tuma e tera numa i biba feliz 
cu bo casá i bo yiunan.” 

20 . 


NANZI CU COMA WARAWARA. 


Un dla Nanzi a manda Pegasaya bai busca candela cerca 

comader Warawara. * ,, ,• vpro^ine 

Coma Warawara tabata tota pmda. Un bleki d - 

el aTaba di pone riba candela. Ma toch Coma tabatm hopi 
pinda clá. Ora Pegasaya a pidi’e un pida candela, Coma a 

dun’e un sacu chiquito yen di pmda. ^ „ war a a 

Na caminda Pegasaya a come su pmdanan, ma el a 

poco pa su tata. „ 

„Papa, pasa boca cu esaquman. 

Ñanzi a hari sol, ora el a weita e pmdanan. E1 aco 6 ee 
candela, bent’e den awa, caba el a tumba pa ca 

Warawara. . , tt, 

0 con ta, comader? Mira un mucha pester asma no^ 
a t’i’rá e candela den awa. Lo bo no por dunami un pidi mas^ 
Coma Warawara, cu conoce su compader bon, a compronde 
ta nW bienW a supla Nanzi ey. E1 a duna Nanzt un pida 
candela i el a sigui hunga papel di quens. Ma Nanzi no quier 

m °0 camoder, conta cu bida? Cos ta bon, manera mi ta 
weitá. Dos bleki di kerosine cu pinda. Comader no por co 
Bisami ta na unda tin pinda asma bunita. 
f,a Sma Wa“wara no quier a iarga los. ms i Na- a queda 
nuntra i maha te Coma Warawara a zonza. Porfin el ^ conta 
C? Juta na Vela di Coro e ta bai busca e pmdanan 
Den mardugá mi ta ban pa mi t’aqui pa banda di nueb or. 
Ay m omadS. Bo no por bai cu mi? Mi tambe qmer hanja 

U "',Bon a compider, mira pa bo faqui, ora gai canta banda 
di cuat’or.” 

For di dos or’ Nanzi a sali for di cas pa canta cocoyoco 
bao di bentana di kamber di Coma Warawara. 

Comader a bula lamta wak afor. 

Un scuridad i un silencio profundo tabata reina. 

„Ay no, ta idea lo min tin, awor ta mei anochi”. 

Nanzi a weita cu esaqui no a yuda; el a busca poco palu, 
caba el a cende nan pa banda ’riba. Despues Nanzi a curi bai 
cas, pa gaña drumi. 

Comama Warawara a mira e luz. E1 a spanta. „Nos ta laat”. 

E1 a curi bai busca Nanzi. „Nanzi, Nanzi, lamta, nos ta laat. 

Ya solo ta bai subi”. 

Nanzi a frega su wowo manera t’awor el a lamta. „Warda- 
mi un ratu, comader. Mi mester bisti mi halanan, cu Shi 
Maria a traha pa mi”. 

Nanzi a bisti su dos halanan di manteca, coge cincu sacu 
di pita i sali for di cas. 

Coma Warawara di cun ? é: „Compa, ta con bo ta bai cu 
tantu sacu asina? Ora nan bira pisá, bo no por bula cu nan. 
Ami mes, cu tin dos hala, cu Dios a dunami, ta bai cu dos” 

E palabranan a drenta esun orea, sali pa e otro. Nanzi a 
tene e sacunan mas duru ainda. 

Nan a cuminza bulaa Tur cos a bai asina bon, cu den un 
fregá di wowo nan a yega Vela di Coro. Nan dos a cuminza 
yena sacu. Coma Warawara a caba liher, ma Nanzi a toto- 
biá pa yena su cincu sacunan. 

„Nanzi, haci liher, ata e hendenan ta bini i ya solo ta 
bai sali.” 

Coma Warawara a subi den laria ta warda Nanzi. Un ratu 
despues Nanzi a sigui’e. Ma el a lubida cu su halanan tabata 
trahá di pluma di diferente pára i cu nan tabata tené na otro 
cu manteca. Como el a tarda tantu asina pa yena e sacunan, 
solo tabata basta haltu caba. Ata e ta sinti cu su halanan 
a cuminza dirti. 

„Coma Warawara, hé, hé, hé.” 

„Ta quico compader?” 

„Un sacu ta bai cai.” 

„Larga e cai numa.” 

Cu pena Nanzi mester a larga urt sacu cai. Un bon ratu 
despues Coma Warawara ta bolbe Nanzi grita: 

„Coma Warawara, hé hé hé.” 

„Ta quico Nanzi?” 

„Un sacu mas ta bai cai.” 

Larera e cai numa.” 

Nanzi a larga un sacu cai. E ta sinti cu lo e no por yega 
Corsouw cu e halanan cu ta dirtiendo. Ay Dios, ata e ta 
sinti cu un sacu mas tin idea di cai. Nanzi a dal un gritu, cu 
tur páranan den cercanla a bula bai. 

„Coma Warawara.” 

„Ta quico Nanzi?” 

„E di tres sacu ta bai cai.” 

Larga e* cai numa.” . . . 

Cu un curazon tristu Nanzi a larga e sacu cai. Nan a sig 
ta bula. Coma Warawara ta blo ta corda Nanzi. Den esey 

otro gritu. 

„Coma Warawara, hé hé hé.” 

„Ta quico Nanzi?” 

„Mi mester bolbe larga un sacu cai. 

„Larga e cai numa.” 


Diu-blum. Sacu a bai awa. Solo ta sigui subi. Nanzi 

tasoda. E halanan ta cerca di larga los. E no por bula asma 
liher mas. 

E delaster sacu tambe e mester a larga cai. 

„Coma Warawara, hé hé hé.” 

„Ta quico, compader?” 

„Mi mester larga e delaster sacu cai. 

„Larga e cai numa.” 

Sacu a cai den lamar. rinara 

Coma Warawara ta bula poco poco, pasobra el a P • 
cu Nanzi ta quedando ’tras. Di ripiente el a tende un gntu 

teF Coma Warawara, mi halanan a dirti. Mi ta bai cai den 

6 Promer^cu^Nanzi’ a^caba di papia Coma Warawara a bini 

cerca dje. E1 a coge Nanzi bao di su halanan. Den su mes e 
ta pensa: 

„Ta quen’ a mandami?” 

E ta sinti Nanzi ta woel bao di su braza. „Nanzi, queda 
quetu. Asina mi no por bula.” 

„Ay, comader, bao di bo braza ta hole masha malu. Mi no 
por wanta un oló stinki asina.” 

„Nanzi, cera bo boca. Ingratu cu bo ta! Bo no tin ber- 
guenza? Queda quetu!” 

Un bon ratu despues el a bolbe sinti Nanzi ta woel. 

„Ta quico atrobe, compader?” 

„Ay comader, Mi stoma ta wal. Mi mester sáca. Bao di 
bo braza ta manda un olor di siboyo putri. Largami los nu- 
ma. Mi n’ por mas.” 

Coma Warawara a habri su halanan i Nanzi a cai den lamar. 
Ma Nanzi lo no ta Nanzi si suerte no a bolbe companjé. E1 
a cai riba lomba di Coma Tortuga. 

„Oh abrenusia! Ta quen’ quier krak mi lomba? Mi por 
a muri.” 

„T’ami, Nanzi, Coma Tortuga. Hibami tera.” 

„Dios libra! Pa bo boltu mi pechu ariba, matami no? Ay 
no, Nanzi, e cos ey no por socedé.” 

„Foei Coma, ta paquico bo ta pensa malu di mi? Lo ta 
mashá mahos di mi parti, si mi mester haci un cos asina”. 

Nanzi a papia asina bunita, cu Coma Tortuga a quer’é. E1 
a landa hiba Nanzi tera. Conforma Nanzi su pia a gana tera, 
el a boltu Coma Tortuga pechu ariba. Quico cu esaqui a 
sclama no a sirbi. Nanzi a corta su cabez cu su sambéchi 
i el a hupa cun’é bai cas. Shi Maria i tur e yiunan tabata 
yora den cas, Coma Warawara a caba di bin’ bisa nan, cu 
Nanzi a hoga den lamar grandi. Den esey Nanzi Kikere- 
macha a grita: „Ata Papa!” 

Tur a core sali pa bai contra papa. Nan no a come pinda, 
ma si nan a come te pidi mas di e carni di Coma Tortuga. 

21 . 


COMPA NANZI CU COMPA KRIKI. 


Compa Kriki tabata un gran’ amigo di Nanzi, P ese y 
Nanzi a conbid’é bin’ pasa un dia cerca dje. Compa Kriki 
goza e cos mashá. Sport bisti el a bai haci bishita. 

Ora diezdos or’ a dal, Shi Maria a yama nan bin come. 
Mashá ora caba Compa Kriki tabata sinti un olo masha dus 1 . ^ 
Ni combersa mes e no por a combersa drechi. 

Su wowonan a cuminza lombra, ora el a weita Shi Mana 
parti un bon soppi di pia cu mondongo. 

Compa Kriki a come un tayó, dos tayó, te el a pidi di tres 
tayó di e dushi soppi di pia cu mondongo. E1 a lembe boca 
di satisfaccion. „Shi Maria, e cuminda a smaak mi masha. 
DesDues di come lo mi fluit un tiki pa bosonan. 

Compa Kriki a fluit, cu tabata un gustu. Tur hende di cas 
a S nan mashá. Ora Compa Kriki a lam’ta pa bai cas, 

Nanzi di cun’e: 

„No bai largu.” 

Compa Kriki a pensa: ,,Mayan mes lo mi bolbe, ya mi 

por probecha queda come. , 1A , 

Awor Compa Nanzi ta weita Compa Kn 10 Kriki 

ora di come Shi Marfa ta sinti’e obliga di pidi Compa Kn 
"uedá come Como e „o tabata invitS, tur mester come me- 
■nnq na Comoa Kriki por hania un tayó ien. 

Nrcuminsamentu ningun hende no tabata papia, ma se- 
gun dia tabata pasa, Nanzi a bira falsu. E ta pensa, cu pensa, 
miico e mester haci, pa Compa Kriki stop di bim. 
qU E merdiá ey, oratur tabata come nan t »nchl cu g,ambo 
Compa Kriki a larga sa, cu su casa si no por cushina as 

dU .áSi ta curioso pa sabi, ta di con Shi Maria su cuminda ta 

asina dushi. Mi tambe lo quier, pa barica di mi yiunan ta 
rondó manera esunnan di Nanzi. M 

„Wer j , Nanzi a bis’e, „no ta nada particular, lo mi confiabo 
e secreto. Ma no bisa ningun hende, tende.” 

Compa Kriki a jura solemnemente, cu ni matá lo e no bisa 
ningun hende ni un pia di palabra. 

Nanzi di: „Ora nos cuminda ta cerca clá, mi ta bula den 
e wea. Asina ta, cu mi manteca di wesu di lomba ta stoba 
un ratu cu e cuminda.” 

„Mashá danki, Compa. Dios lo bendicionabo.” 

Si Compa Kriki tabata bobo, Coma Kriki tampoco no por 
a huzga drechi. Ta p’esey a socede asina. 

Es otro un dia Compa Kriki a warda ora e cuminda tabata 
cerca clá, pa e drenta cushina. 

„Ta quico ta cushiná awe, doei?” 

„Awe ta pampoena stobá nos tin Pai!” 

Compa Kriki a conta su casá loque Nanzi a sinj’é. 

„Largami weita, cu mi wesu di lomba tambe tin tantu 
manteca i sustancia manera esun di Compa Nanzi.” 

Coma Kriki a hiza tapadera di wei di cuminda i Compa 
Kriki a bula bon confiado aden. 

Shon! E1 a grita, cu tur hende di cas a curi bin’ weita, 
ta quico ta pasando. Ma ay! Tur a yega laat. Nan no por a 
saca Compa Kriki afor. E pober a muri un morto mashá do- 
loroso. 

Compa Nanzi, Shi Maria i tur e yiunan a bini morto. Nanzi 
a yora amargamente morto di su bon amigo. 

22. CHA NANZI TA YUDA CHA TIGER PIKI AWACATI. 

Cha Tiger tabatin un pida tera bunita, cu un hoffi yen di 
palu di awacati. Tur dia e ta piki un cantidad, pone nan den 
macutu, p’e bai bende nan na marché. 

Un dia, cu e tabata yenando un macutu, un yiu di Nanzi 
a bini cerca dje. 

„Bon tardi, Cha Tiger.” 

„Bon tardi, Nanzi Poposué, cumbai Papa cu Mama?” 

„Tur ta bon danki. Papa a manda pidi Cha Tiger un pida 
candela ” 

„Sigur no, mi yiu, mi ta bai coge pa bo djies aqui. Tur 
es tem’ bo por come es awacati bunita aqui.” 

Cha Tiger a bai busca candela i Poposué a smaak su awa- 
cati. Ma e no a come tur. E1 a warda pida bao di su lenga. 
Ora el a yega cas el a duna Papa e candela, caba e di: 

„Papa, ’nami un soenchi.” 

Mes ora Nanzi a klap e un soenchi. Su nanishi a bis é, cu 
Poposué a come awacati. 

„Mucha, na unda bo a hanja awacati?” 

„Ta Cha Tiger a dunami un awacati asina grandi.” 

Nanzi no a perde ’riba. E1 a bisti un flus limpi pa bai cu- 
minda Cha Tiger. E1 a queda babucá ora el a weita e hoffi 
bunita. Esta hopi palu di awacati! 

„Cha Tiger, bo tin hopi awacati. Bo auier mi yudabo cu 
yenamento di e macutunan?” 

„Si Nanzi, scoge esunnan, cu ta abao na suela i yena e 

macutunan aqui.” 

Nanzi a piki manera ta su trabao di tur dia esey tabata. 
Sodó tabata basha for di su cara. Cha Tiger, cu a weit’e 

traha a sina a pensa: eybao tin glas, Nanzi no sá 

traha porñada. 

Ma e di: „Compader, mi no por dunabo nada for di esaqui- 
nan, ma mayan nos lo piki tur esnan, cu ta hechu na palu 
Mitar lo ta pa bo. 

„Mashá bon, Cha Tiger, te mayan”. 

Toch Cha Tiger a duna Nanzi poco fruta pa e parti cu su 
yiunan. 

E mesun atardi Nanzi a bai cerca smid i el a pidi smid 
pa e traha un bala. grandi di heru. „Mayan mes mi ta bin’ 
tum’e”. 

Su otro un dia bon tempran Nanzi a bai busca e bala di 
heru. E1 a paga e smid, hinca e bala den su sacu, caba el a 
bai yuda Cha Tiger. 

Cha Tiger di: „Ta quen’ lo subi den palu?” 

„Ami, no!” Nanzi a subi manera un macacu den palu, caba 
el a sinta na su patarata grandeza ta tira awacati pa Cha Tiger. 
Den esey Nanzi dr 

„Cha Tiger, awor mi ta bai tira un grandi. Hala poco p’atras 
i habri bo boca hanchu-hanchu pa bo vangu’e”. 

Cha Tiger a dol dos stap atras, para pia hanchu habri pa e 
por wanta e awacati. E1 a habri su boca manera un chuchubi. 

Nanzi no a perde tempu. E1 a tira e bala di heru mas duru 
cu e por den boca di Cha Tiger. 

Ay! Cha Tiger a dal abao, for di dje. 

Nanzi a baha for di palu, yena dos macutu grandi yen cu 
awacati i totobiá cu nan bai cas. 

E dia ey nan a pasa bon. Tur e yiunan a smeer nan awa- 
cati riba pan. Nanzi a bende un cantidad, gana su bon pida 
cens. Cha Tiger a rabia te scuma. 

„Nunca mas lo mi larga Nanzi haci un cos pa mi”. 

23. NANZI CU PRINCESA 


Cantando un cantica bunita, Nanzi tabata bini cas for di 
school. For di aleuw el a tende gritu di yoramentu. 

„Parce ta di cas, e ta bini”, el a pensa i el a cuminza core. 

Si ta su mama mes tabata yora. „Ta quico a pasa. 

Áy mi yiu, Papa a bai larga nos. Di ripiente el a sxnti un 
raar i el a queda ’den. Ai, ai, mi yiu, bo a perde bo tata. Papa 
no a larga placa pa bo, solamente e boeki grandi aqui. E ta yen 
di cuenta”. 

Nanzi a yora su tata profundamente. 

Despues di ocho dla, ora nan a caba di reza, el a yega cerca 

su mama cu e palabranan aqui: . 

Mi mama dushi, larga mi rondia mundu awor Lo mi 
bolbe cu hopi placa. Mama lo biba den un cas bunita 1 bisti 

néchi’ ’ 

Nanzi a tuma su boeki di cuenta i sali for di cas. Su mama 
a lora dos buscuchi cerá cu keshi den un papel pa e come 
na caminda i el a yena un botter cu thee. .. 

E1 a camna cu camna te el a gan e den un mondi grandi 
Morto cansá el a tira su curpa ’bao. Mes ora el a npara.. cu 
ta bao di un palu di appel e tabata drumi. Pero qui sorto di 
appel' Nan tabata corá, grandi, bumta, Nanzi a coge po 
i yena su sacunan tambe. E1 a come un, dos, te tres appel. 
Como e tabata mashá cansá, el a pega sonjo mmediatamente. 
Nanzi a lamta ora solo a sali dfa caba. _ . 

„Ma ta di con, mi ta sintimi un manera strano asina. 

Flup, el a bula lamta. 

Bam! E1 a dal su nanishi contra un palu. 

Ta quico esaqui? 

Conforma e drei e ta dal su nanishi. 

Logá ta su nanishi a crece asina tantu, cu ni su man no 
por yega e punta. Anto net awor e mester supla su nanishi. 

„Shonnan, esta un situacion! Mi no por sali for di mondi 
c u un nanishi asina largu , \ 

Nanzi a yora desesperadamente. Páranan a bin’ sinta canta 
riba su nanishi. Ma Nanzi no por a hari. Hasta doló e tabata 
sinti na su nanishi, pasobra cada bez e ta dal’e contra palu. 
Ata bolonbonchi! Sangura tabata chup’e, ma ni mata e no 
por mata nan. Pa coroná obra el a cuminza sinti un hamber 
atroz. E buscuchi ceránan a caba. Botter di thee tambe tabata 
bashi. 

Ata e ta weita un otro un palu di appel banda di dje. Es 
appelnan aqui tabata chiquitu i geel. Sin corda cu e mondi 
misterioso aqui tabatin palu encantá, el a come su barica yen. 

E1 a lora un cantidad den un pida papel. 

Ora su hamber a pasa, el a pega sonjo. Mardugá el a bolbe 
habri wowo. Ay! Esta un álivio. Su nanishi largu a disparce 
i el a bira manera e tabata. Awor si Nanzi a dicidl di sali 
for di e mondi. Despues di un mei ora asina el a gana den 
stad. E1 a camna p'aqui, el a campa p’aya te ora el a gan 7 e 
dilanti di palacio di Shon Arey. Den esey el a tende: Pssst. .. . 
psssst”. 

Nanzi a busca rond. For di un di e bentananan Princesa 
tabata yam’e. E1 a yega un tiki mas acerca. 

„Si, ta Shon mes mi ta yama. Subi trapi numa”. 

Nanzi a weita un porta bao di e bentana. Masque e no por 
a compronde quico Princesa mester a puntFe, el a subi. Prin- 
cesa tabata ward’e. 

„Shon, siguimi”. 

Nanzi a camna tras di Princesa. Princesa a habri un porta, 
bira su cara i munstra Nanzi pa sigui’e. Nanzi a drenta un 
cuartico tras di Princesa. 

„Ta quico Shon tin bao di braza ey?” 

„Esaqui ta un boeki, cu mi tata defunto a larga p'ami”. 

„Largami weit’e”. 

Nanzi a entrega Princesa e boeki. Na mesun momento 
ey Princesa a cuminza grita: 

„Auxilio! Ladron! Cog’e!” 

Soldánan a yega cerca. Nan a bati Nanzi mal bati sin puntra 
un pla di palábra i schop’e for di palacio. 

Nanzi a lora abao na caya. E tabata yora di rabia. Esta un 
abuso! Como e tabatin hamber, el a hinca man den su sacu 
pa mira cu e tabatin cens. Tabatin un deebchi ainda ’den. 
Cu e cens aqui el a bai cumpra pan. Parando ta warda, el 
a tende e hendenan queja riba Princesa. Asina ta, cu el a 
compronde, cu no ta cun’e sol, Princesa a haci asina. Banda 
di atardi, ora el a tumba pa bai mondi atrobe, el a topa cu 
un sirbidó di Rey. 

„Shon, no por yudami? Mi mester trece appel pa La Reina 
i mi no por hanja e frutanan aqui ningun caminda; si mi no 
trece nan, nan lo horcami”. 

Nanzi a saca tres appel corá i bunita for di su sacu i entregá 
e sirbidor nan. 

E homber a dun’e tres placa di oro, diciendo: 

„Masha danki, Dios lp yudabo”. 

Cu e cens aqui Nanzi a cumpra un flus pretu, mashá né- 
chi, un bril, un garoti, un paar di zapatu i pa completa obra 
un kastool. Awor e tabata parce un abogado of un dokter, 
of un hende mashá sabi. 

Na palacio Rey, Reina i Princesa a come nan appel cu 
mashá smaak. Como awaceru tabata cai, nan tabata sinti nan 
tristu, p’esey nan a bai drumi tempran. 

„Ma mainta!!!!! 

Criarnan i sirbidornan a tende gritunan spantoso. Ta quico 
a pasa? Tur tres a lamta cu nanishi mashá largu. Nanishi di 
Rey cu La Reina tabata bati contra otro. Princesa su nani- 
shi a dal contra cama. 

Mes ora Shon Arey a manda su criarnan busca tres cusin- 
chi. Henter dia ’i Dios nan ta camna cu cusinchi bao di nan 
nanishi. 

.Dokternan di henter e pafs a bin’ weita familia real. Nan 
a samina e trio di cabo al rabo, ma nada particular nan no 
a hanja. Tur a bisa: „Nan tur tres ta bon di salud, ta nan 
nanishi sol ta largu”. 

Shon Arey a priminti: „Es cu por cura nos, lo hanja hopi 
placa”. 

Ma ningun hende no por a bini clá ta quico. 

Nanzi, cu tabata sport bisti awor a.presentá na palacio. 
Shon Arey a mir’e pa un hende mashá sabi. 

„Drenta, señor, mi ta spera, cu Shon Dokter lo cura nos 
for di e nanishi grandi i fastioso aqui”. 

Nanzi a buig, caba el a queda weita nan fijo den cara. Des- 
pues di un bon rato Nanzi di cu Shon Arey: 

„Parce ta fruta venená Shon Arey a come”. 

„Esey mi tambe ta pensa, Shon dokter. Esta sabi Shon 
Dokter ta”. 

„Bueno, ma awor na e mesun momento aqui, mi por cura 
; solamente dos: esta Su Mahestad i La Reina. Mayan lo mi 
j cura princesa, pasobra mi no tin basta remedi den mi maleta. 
Wardami un ratu. Mi ta bai den cushina pa prepará e medi- 
cina. Ma ningun hende no mester bin’ wak, ora mi ta na 
trabao, sino tur e forza ta bai”. 

Shon Arey a larga Nanzi bai cushina e sol. Nos compader 
a machicá poco di e appel chiquitunan cu sucu i lechi. E1 
a dividi' e cantidad na dos i presenta Shon Arey i La Reina e 
„remedi” den un scotter. E dosnan aqui a come tur sin so- 
bra ni un punta. 

Nanzi a yama ayó cu e palabranan aqui: 

„Te mayan, cu Dios quier”. 

Su mayan Shon Arey i La Reina a lamta bon-bon. Shon 
Arey tabata asina contento, cu el a warda dos sacu di placa 
! di oro pa Nanzi. 

Banda di dies or’ Nanzi a yega palacio. Un banda di muziek 
a cumind’e. Shon Arey a entregu’e e sacunan, diciendo: 

„Miles gracias, Shon Dokter. Bo ta mashá sabi. Sea asina 
bon di yuda mi yiu stimá awor”. 

„Mashá bon, Shon Arey. Ma cu un condision. Ningun 
hende no mester strobami. Princesa su cura lo mester ta di 
un otro manera cu esun di Su Mahestad. Princesa ta hopi 
mas joven i el a queda camna un dia mas cu e nanishi largu. 
Lo e sinti poco dolor. Masque e grita no ta nada ta pasa. 

Despues lo mi larg’é drumi. No bin’ strob’é! Larga Princesa 
drumi te su manicer”. 

„Haci manera Shon dokter ta hanja ta bon. Lo mi duna 
orden pa ningun hende no bin’ stroba”. 

Priricesa a queda contento, cu porfin e ta bai scapa for di 
e nanishi grandi. Manera e ta awor, ningun prins lo no gust’e. 

Ora Nanzi a hanj’e sol cu Princesa, el a cera porta na yabi 
For di su sacu el a saca un cabuya. Promer, cu Princesa por 
a hui, el a mar’e duru na cama. Nanzi a sut e, te cu el a cansa. 
Princesa a grita desesperadamente, ma Ningun hende no a 

haci caso. . 

„E dokter sabi no a bisa di antemano, cu Princesa lo smti 

dolor?” 

Nanzi di cun’e: „Princesa, bo tin mala higra. Bo ta horta 
cos di tur hende, ricu i pober. Bam weita, saca e cosnan”. 
„Ami, no ta berde”. 

,.Con, e boeki ey mes bo a horta di un homber pober”. 

|,Si, esey ta berde, ma nada mas”. 

„Princesa, bisami unbez, quico mas, sino mi ta bolbe zutabo 

i largabo cu bo nanishi grandi”. 

Bao di amenaza i zota Princesa a entrega Nanzi tur cos, 
cu el a horta for di e hendenan. Nanzi a skirbi tur nan nom- 
ber den un boeki chiquitu. Den un sacu grandi el a hinca 
tur cos. 

„Princesa, lo mi largabo mará asina riba bo cama, pa bo^su, 
cu ”bo no me'ster horta nunca mas di ningun hende. Ayooo!” 
„Mi nanishi! Yudami! Mi n’ ta horta nunca mas! Ay! Yuda- 

mi! No bai!” _ 

Princesa a sclama na tur wijs. Nanzi a queda para han. Ora 
el a cunsumi Princesa basta el a dun’e mitar di un di e appel- 
nan chiquitu. Nanzi a habri porta di kamber i bai derechitu 
cerca Shon Arey. 

„Princesa ta drumi awor. Larga e pober sosega te mayan 
mainta, sin gasta nada. E1 a wanta mashá dolor . 

Shon Arey a gradici Nanzi i el a larga un sjers hib’e na un 
hotel luhoso. Conforma sjers a disparce, Nanzi a plama panja 
E1 a bolbe na su cas, ricu i contento. 

Nanzi a larga traha cas, casa cu Shi Maria i biba feliz. 

Con a para cu Princesa? Su manicer La Reina mes a bai 
weita, con a para cu su yiu. E1 a hanja Princesa bon mará 
na cama, su cara tabata yorá i loque tabata pió, su nanishi 
tabata mes largu cu un komkommer salada. Princesa a conta 
su mayornan tur cos, ma el a conta tambe, con e tabata horta 
cos di e hendenan. Nan a parti tur e cosnan, ma Shon Arey 
a manda busca Nanzi tur caminda. Nanzi a dirti ni sucu na 
solo. Princesa a queda cu su nanishi largu pa sinj’é cu nunca 
e no mester horta. 

24. NANZI TA BAI BENDE TUTU 

Basta dia caba, Nanzi mester a bai drumi cu stoma bashi. 
Shi Maria a bisa: 

„Es cu no traha, no ta come”. 

Nanzi tabata mashá floho i golos, caba ta Shi Maria mes 
mester traha p’e i su yiunan. Hopi biaha caba Nanzi a pasa 
banda di curá di Shon Arey pa mira cu e por horta algo; ma 
Shon Arey a pone warda tur caminda Den hoffi i den curá. 
Ningun hende no por a drenta ni sali sin permiso di Shon Arey. 

Nanzi ta yora e bacanan, carnernan, frutanan, verdura, 
enfin tur cos cu e ta pasa wak cu rabu di wowo. 

„Mara mi por hanja masque ta un pida yorki!” 

Un dia cu e tabata cabishá p’ariba di cas a drent’é un idea. 
Si Shi Maria traha poco tutu, e lo bai bende nan, ya e por 
hanja algo tambe p’e sisti su curpa. 

„Doei, si bo traha tutu, lo mi bai bendenan. Nos lo gana 
algo”. 

Shi Maria a hanja ta bon. Mes ora el a bai cumpra cos pá 
taha un bon tutu. Nanzi tabata bati boca, ora Shi Maria 
tabata den cushina. 

„No Nanzi awor aqui mi no ta traha nan te mayan mainta 
tempran, tende”. 

Quico cu Nanzi a haci Shi Maria no a moef for di su stoel 
di rabu. Un bez mas Nanzi mester a come funchi secu pre- 
mé e bai drumi. 

Su mainta tempran Nanzi a sali cu un calbás grandi yen’ 
di tutu. E1 a cuminza grita más duru cu e por: 

„Shonnan, tutu cayente. Bin’ cumpra promé cu caba”. 

Hendenan quier a yega cerca pa cumpra ma Nanzi no a 
duna nan ni chens pa ’cerqu’é. E no a para ningun caminda, 

de lo contrario, e ta perta pia numa. Ata el a pasa dilanti 
di on skool. Muchanan a basha riba dje. Nanzi a hanj’é purá. 

»Si bosonan dunami cens, lo mi trece mayan pa bosonan; 
esaquinan no ta di bende, ta di come nan ta.” 

Nanzi a hinca un tutu den su boca. E mucha a queda weit’é 
boca habri ma e no tabata dje zoquete ey pa dun’é cens. 
Nanzi a sigui su camina, camnando más duru, cu e tabata 
por. Ora un hende quier bin’ cumpra, e ta bisa: 

„Esaquinan no ta di bende, ta di come.” Na e mesun mo- 
mento e ta hinca un tutu den su boca. Ora el a gan’é bon 
aleuw, cu ningun hende di cas no por a tend’é el a stop di 
grita. Na kantu di un caminda solitario el a sinta come tur 
e tutunan. Hasta e wiriwirinan el a piqui hinca den boca. 

„Ta quico mi ta bai ganja Shi Maria awor? E ta dal mi 
sigur-sigur cu palu di funchi.” 

No a dura muchu, cu Nanzi a hanja un solucion. E1 a dal 
e calbás quibra abao na suela, caba el a tira su curpa den 
un tanki yen’ di lodo. Nos compa a queda tur sushi. Na es 
estado aqui el a coge camina di cas. Conforma el a weita un 
punta di su cas, el a cuminza totobiá. Den esey el a dal un 
gritu yora, cu tur hende a saca cabez for di bentana, pa mira 
ta quico a socede. 

Shi Maria i tur e yiunan a curi sali for di cas. Nanzi a 
cocochá bini acerca. 

„Ai Ia, mira quico e soldánan di Shon Arey a haci cu mi. 
Nan a quibra mi calbás, come mi tutunan, caba nan a zutami 
i tirami clen un tanki yen’ di lodo. Hi... . Hi... . hi_!” 

„No ta nada, mi amor. Bin’ banja, sosegá bo curpa. Ma- 
yan lo mi bolbe traha, tende.” 

Nanzi n’ bisa nada mas. E1 a goza, cu e cos a bai liheh 
asina. Poco despues el a tuma banjo, bisti panji limpi i goza 
di un bon sopitu. Sintiendo e frescu asina, el a pega sonjo 
unbez. 

Pegasaya, cu no a confia e cos, a pega su curpa na papa 
su pia di carson, ora Nanzi a sali for di cas. Nanzi no tabata 
sabi di nada. E1 a haci mescos cu ayera. Promer ora el a 
grita duru pa Shi Maria tende: 

„Tutu cayente! Bin’ cumpra!” 

Conforma e compronde, cu ningun hende di cas no por 
tend’é e ta queda quetu. Nanzi a bai sinta na e mesun lugar 
p’e come su tutunan. Pegasaya a mira tur cos. E1 a curi bai 
cas pa conta Mama loque ta pasando. Shi Maria a pidi Cece 
bin’ yud’é. Cece, cu tabatin rabia riba Nanzi, a pasa man’ 
coge un palo di funchi i el a sigui Shi Maria. Un a bai para 
tras di porta d’adilanti i es otro a bai para tras di porta 
di’atras. 

Pegasaya tabata bula di contento. Unbez aqui lo tin’ san- 
sanja. Ata nan a tende Nanzi ta bini bao di gritu i quejo. 
Hendenan a bolbe sali pa mira ta quico ta pasa. Nanzi no 
a weita ni Shi Maria ni Cece. Un poco desconfiá el a stoot 
e porta habri. Mes ora Shi Maria i Cece a bula riba dje. 
E1 a hanja un zota sepá. Dos dia largu Nanzi a queda stijf 
di e slánan. 

25. NANZI A WEITA CHA TIGER PA UN CARNER. 

Nanzi cu Cece tabata dos amigo inseparabel, masque 
Nanzi sá nek Cece tur ora bai. 

Un dia, cu nan tabata keiru Cece a confia su amigo, cu 
s u stoma ta bló bashl, cu e tin un hamber atroz. 

Nanzi di: „Broe, no papiami di hamber. Tende mi barica 
gruña 'aden. Mashá dia mi no a purba un pida carni. Bam 
horta carné for di curá di Shon Arey.” 

Nos dos amigo a drenta poeshi-poeshi den curá i nan a 
horta un carné gordo. Na cas nan a parti e carni den nan 
dos. Asina nan por a come dos tres dia bon comé. 

Despues nan a bolbe bai horta; cada bez cu e carni caba, 
ata nan den curá di Shon Arey. 

Ma ata un dia Shon Arey a ripará cu e cantidad di su 
carnernan a baha. 

„Ta Nanzi só por ta hungami e pego aqui”. 

Mes ora Shon Arey a manda yama Cha Tiger. 

„Cha Tiger, bo mester yudami.” 

„Sigur no, mi Mahestad, ta quico mi por haci pa Su Alteza?” 

„Wel, mi ta ripará, cu tin hende ta bhT hortami. Mi car- 
nernan ta bai un pa un. Drumi huntu cu nan awe ’nochi, 
mayan mainta bo por bisami ta quen’.” 

Cha Tiger a hanja ta bon. Es anochi ey, el a bisti un cueru 
di carné i el a bai drumi cerca nan. 

Nanzi cu Cece no a ripará nada. Nan a drenta manera di 
custumber quetu-quetu. 

„Homber, Cece, mira un gordo aqui! Esaqui lo tin hopi 
carni na su curpa. Larga nos bam cu n’e.” 

Cece su boca tabata baba. 

Nanzi a yega cerca, coge Cha Tiger, lorá den cueru di carné, 
i e quier a bai cun’e. Ma un oló conoci a dal den su nanishi. 
P’esey e di cu Cece: „Tene e carner gordo aqui un rato. M’a 
lubidá mi sambéchi dei} curá, el a cai for di mi. Si nan hanj é, 
lo mi come palu, pasobra mi nomber ta grabá riba dje." 

Conforma Cece a coge Cha Tiger tene, el a mira Nanzi curi 
bai mas duru cu e por. Ora e tabata bon aleuw, el a grita: 

„Cece, larga e bestia cai, ta Cha Tiger bo tin tené ey.” 

Cece, bon spantá a largu’é cai. Zundrando Nanzi na tur 
sorto di lenga, el a core limpi bai. 

Nanzi a para hari, casi pa e pega ’den. 

26. COMPA NANZI I BACA PINTA. 

bhon Arey tabatin un tereno grandi, cu tabata yen di 
bringamosa. Nada e no por a haci cu e tera ey, p’esey el a 
bai busca hende, cu quier rosa e lugar. Esun, cu por rosa 
e tera, sin grawata su curpa, lo hanja un baca grandi i gordo. 
Ma esun cu grawata, lo mester caba su bida na palu di horca. 

Ningun hende no quier a bai purba. Tur tin gana di hanja 
e baca, ma ora nan corda sol, cu casi sigur Shon Arey lo 
larga horca nan, nan ta larga e cos ey para. 

Nanzi tambe a pensa e cos ey mashá bon. Te un dia e no 
por a wanta mas. E1 a conta Shi Maria, cu awe lo e bai purba 
su suerte. Shi Mari a yora: „Nanzi, nunca mas lo mi weita- 
bo. Ta con bo por ta golos asina? Larga e baca queda na su 
lugar.” 

Nanzi tabata mashá terco, el a bai toch. 

Yegando palacio Shon Arey a largu’e bini cerca dje. E 
quier a mira e hende, cu a bin’ tuma su morto. 

Shon Arey a hari chiqui-chiqui, ora el a mira Nanzi. Sin- 
embargo e di cun’é: „Ta gana di muri bo tin? Ni bieuw bo 
no ta.” 

„No, Shon Arey, mi no tin gana di muri, ni lo mi no muri 
tampoco. E baca si lo mi gana. Mi tin un fabor si di pidi Shon 
Arey. Promer, cu mi rosa e tera, lo mi quier scoge e baca. Mi 
ta spera, cu Shon Arey lo no tin nada contra.” 

„Wel, no Nanzi. Siguimi.” 

Nanzi a camna bon mucha tras di Shon Arey, té ora nan 
a queda pará dilanti di hopi baca bunita i gordo. 

„Shon Arey, lo mi por hanja esun bunita aqui?” 

Nanzi a munstra un baca gordisimo i tur pintá. 

„Sigur no, Nanzi. Ta bon. Mira pa bo gana e baca, tende! 
Ayoo/’ 

Un coprá a bin’ busca Nanzi p’e rosa e tera. 

Nanzi a cuminza traha, ma e bringamosanan a dun é ma- 
shá gana di grawata su curpa. E1 a hiza su cara p e wak e 
coprá. Esaqui tabata wak e bon. Poco mas aleuw el a mira 
su baca. 

„Coprá, coprá, bo sá ta cua baca ta pa mi? Ta esun, cu tm 
un mancha aqui, un mancha aya, un mancha p’aqui, un man- 
cha p’ey.” 

Tur es tem’, Nanzi tabata grawata e lugarnan, cu e ta 
mustra na su smak. Cada bez, cu e ta sinti, cu e mester gra- 
watá, e ta mustra e coprá, na unda e baca ta pintá. Den menos 
cu mei ora, el a bini clá cu su tera. 

Copra i soldá mester a declara cu Nanzi no a grawata su 
curpa ni un ora sol. Nan no a comprondé, cu ta grawata Nanzi 
tabata grawata, ora e ta papia cu nan. 

Asina Nanzi a gana su baca grandi i gordo. 

Cantando na boz haltu el a bolbe cas. Shi Maria i tur e yiu- 
nan a curi bin’ contr’é. Nan a braz’é, sunch’é cu mashá gracia. 
Nan a quere sigur, cu nunca mas lo nan a mir é. P esey nan 
a grita: 

„Biba Papa Nanzi!” 





r 



Esun mancha aqui, mancha aya, mancha p’aqui 







84 


27. COMPA NANZI TA PUSTA CU COMPA CECE. 

Nanzi cu Cece tabata combersa pariba di cas. Cece di: 

„Compai, cos ta malu, ya ta hopi dia caba cu mi no ta haya 
nada di come.” 

„Ai si”, Nanzi di, „asina no por queda. Tur cuminda e hende 
ricunan ta cumpra i nos ta queda éshi. Larga nos haci un 
apuesto. Esun cu yega cas mas promer cu tres cos, por larga 
nan yiu homber pidi man di es otro un su yiu muher. Quier 
meen: Si mi gana, Pegasaya por pidibo man di bo yiu muher. 
Bo a compronde, Cece?” 

„Acuerdo.” 

Nan dos a bula lamta. Nanzi a bai p’ariba, Cece a bai p’abao. 
N’ dura muchu, cu ata Nanzi a topa cu un muher, cu tabata 
carga un macutu grandi yen’ di berdura riba su cabez. Marshé 
e tabata bai. Un carner bunita tambe e tabata bai bende. 

„Morru Mosa.” 

„Bon dia, Shon.” 

„Mosa tin un bunita carner ey.” 

„Si, awor mi ta bai bend’é.” 

„Ahan! Ayoo Mosa! Mi ta spera, cu nan lo pagabo un bon 
prijs.” 

Nanzi a haci manera e ta bai cas, ma ta corta el a corta e ca- 
buya di e carner i el a larga Pegasaya bai cas cun’é. E mes a 
queda tene e punta di cabuya. Ora e muher a yega marshé el 
a larga e cabuya los i a bai cas. 

E muher a sinti un cos stranjo na e cabuya. Ora el a drei 
su cara e no a weita su carner. Mes ora el a puntra e hendenan. 

„Shonnan a mira mi carner?” 

„No Mosa, Mosa no a bini cu carner aqui. Ta bló e pida ca- 
buya aqui sol Mosa tabatin den Mosa su man.” 

E pober muher a cunsumi, rabia, zapatiá i zundra un can- 
tidad. Ma su carner sl el a perde. Ni su sombra. 

Mientras tantu Nanzi ta riba caminda di cas. Ata un otro 
muher ta bini cu asina un calacuna grandi”. 

„Shon, esta un calacuna bunita! Pa cuantu Shon ta bend’é?” 

„Pa tres giotin sol”. 

„Con? Tres giotln? 0, ta pornada mes. Ami conoce un hen- 
de, cu lo paga muchu mas p'é. Si Mosa quier, mi ta bai bend'é 
pa Mosa. Sinta riba e stoepi aqui, mi ta bai bini unbez....” 

E muher bobo a entregá Nanzi e calacuna. Nos compader a 
bai derechitu cas cun’é. 

E muher pober a sinta, el a sinta, te el a fada di sinta. 
Banda di tramerdia a pasa mThomber. 

„Shon, lamta eyfor. Ta un cas bieuw, caminda nan tabata 
cuida leprosonan. Gouvernement n’ quier pa ningun hende 
pasa aqui banda mes”. 

Es ora ey e muher a cuminza yora. E1 a bin’ conta e hom- 
ber tur cos. E no tabatin ni un cens na cas pa e cumpra cu- 
minda p’e i su yiunan, ta p’esey el a dicidi di bende su cala- 
cuna precioso. 

Danki Dios e homber tabatin un bon curazon. E1 a duna e 
muher cincu florin p’e cumpra cuminda. 

Awor Nanzi tabatin hopi cuminda, ma e no tabatin cens 
pa paga huur di cas. Cabez tumbá el a bai sinta na rand di un 
poz. 

N’ tarda muchu, cu ata un homber mashá ricu a pasa. Tur 
na fenet’i dashi di oro i un flechin cu oloshi tambe di oro. 

Nanzi a dal un gritu yora, manera ta su mama a muri. 

E Shon a yega cerca i puntr’é: 

„Ta auico a pasa? Ta quico Shon ta falta?” 

„Ai Shon blancu, mi placa di paga cas a cai den e poz aqui. 
Como mi ta sufri di reumatismo, mi no por baha cog’é, masque 
e poz no ta hundu, ni e no tin awa ’den”. 

E homber a ofrece pa baha ’den. E1 a quita su panja i larga 
su curpa vier ’den poz. 

Mes ora Nanzi a bisti e homber su panja i curi bai cas. Den 
sacu di e carson tabatin hopi placa. Nanzi por a paga huur 
i queda cu hopi cens. 

Bon bisti, manera un gran’ señor, Nanzi a bai cu Pegasaya 
na cas di Cece, pa pidi man di su yiu muher. 

Compa Cece a sára mashá, ma e no por a haci Nanzi nada. 
Nanzi a haci un fiesta di quita péchi cu e cens, cu el a horta 
di e homber. Con a para cu esaqui? Naturalmente no tabatin 
ni un cens den e poz. Ma pió p’e tabata, cu ora el a subi atrobe, 
e no a hanja su panja. Hasta su flanel cu su carzonziljo Nanzi 
a bai cun’é. E pober mester a warda te ora a bira scur, pa 
e por a curi bai cas. 

Nanzi si a aueda bon pará te dia dj’awe. 

28. CON ARANJA A NACE NA CORSOUW 

Hopi anja pasá Nanzi tabata biba den gran miseria. Tur 
dia e mester a duna nuebe yiu di come i su casá Ma Coco. 

Nanzi tabata traha duru i sinembargo hopi biaha nan tur 
mester a bai drumi sin come o comiendo un pida funchi secu. 
Atrobe a yega un dla cu Nanzi a lamta sin trabao i cu no ta- 
batin nada na cas, ni sucu pa traha warapa. Nanzi a sali 
mainta trempan pa bai weita quico asina e por hanja di haci 

„Machi, mi ta bai mira, unda Dios ta, podiser mi por tin 
suerte awe”. 

E1 a camna te el a hanj’é den un mondi grandi Rendl el 
a cai sinta bao di un palu di mango. „Ai, ta con mundu por ta 
asina? Mi ta flauw di hamber”. 

Den esey su bista a cai riba un wea di funchi bashi. 

„Quita eyfor, wea bashi, sushi i bieuw!” Ya el a saca su 
pia caba pa e dal e wea un schop manda dj’aqui te aya, ora 
e wea a respond’é: 

„No yamami bashl”. 

„Con anto?” 

„Mi yama: Yena tur”. 

„0 Compa Yena tur”. 

Nanzi no a caba di papia, cu e wea a yena cu aroz, boon- 
chi i un bon pida di wesu di spekki. 

Nanzi a baha hambrá riba e wea di cuminda. E1 a pone e 
wea riba su pia i el a zembla tur sin sobra ni moster. Ni riba 
su casá i su yiunan el a corda. „Barica yen ? , corazon contento”. 
Nanzi a tira su curpa abao i el a pega sonjo te tramerdia. 
E1 a pasa man coge e wea pa e bai cas cun’é. E wea di: „Si 
bo no limpiami, mi ta yena cada biaha cu cuminda ora bo 
bisami, yena tur”. 

„Ahan, ta bon!” 

Perverso manera e s6, el a pensa: „Mi no ta bisa nada”. 

„Ora el a bini cas sin cuminda e yiunan a pone un yora- 
mentu, cu hendenan a quere, cu ta un hende a muri. Ma 
Coco mester a sali bai laba panja pa hende pa e por a hanja 
un pan pa su yiunan. E pober mes tabata zwak del alma. Nanzi 
a haci’é surdu i ciegu. E tabata come tur d'ia manera hoz ta 
trek. Si no ta boonchi, ta giambo o cualquier stobá. 

Tur hende ta stranja ta di con Nanzi ta gorda dia pa dia 
i Ma Coco i e yiunan ta seca tur dia bai. 

Ma Coco a pensa un dia: „Mi mester clara e misterio aqui”. 

Ora Nanzi a drenta kamber, cera porta i bentana, el a bai 
wak door di screef di porta. E1 a weita i tende tur cos. 

Su boca tabata bába, mirando Nanzi ta goza di un bon 
pampuna stobá. Ma e no a bisa ni: Hi. 

Conforma Nanzi a sali for di cas, e tambe a drenta kamber. 

Hambriente el a grita e wea: 

„.Yena tur”. 

Shon, wea a yena yen di giambo cu funchi. Ma Coco a 
come. E1 a come te ora el a weita bom di e wea. 

E si a corda riba su yiunan, p’esey el a bolbe grita e wea: 

„Yena tur”. 

Wea a bolbe yena cu funchi cu giambo. Ma Coco a yama su 
yiunan. E1 a parti cuminda, te e mester a bolbe pidi e wea 
yena. E muchanan tabatin mashá hamber. 

Awor cu nan barica tabata yen’ nan a hunga contento i nan 
a bai drumi bon mucha. 

Ma Coco a laba tayó bao di canto. Naturalmente el a limpia 
e wea di funchi te el a aueda lombra. E pober no tabata sabi 
nada di e encanto. 

Su manicé Nanzi a bolbe drenta su kamber, pa e come 
manera e quier. Conforma el a weita e wea lombra, el a 
compronde cu ta Ma Coco a limpi’é. Toch el a grita: „Yena tur”. 

E wea a sigui lombra street bai. Nanzi no a hap ni un pia 
di palabra. Sará el a sali for di cas. 

Ma Coco tampoco no por a compronde ta paquico e wea no 
quier a yena cu cuminda awe. 

Mientrastanto Nanzi a yega den e mondi encantá. Den esey 

el a mira un cos manera un colebra abao na suela. 

„Ta quico e cos aqui? ,? el a bisa cu un cara vies. E faha a 
respond’é: „Ami yama: Zuta tur”. 

Esey Nanzi a compronde perfectamente. E1 a coge e faha 
i el a bai cas cun’é. Muchanan tabata grita di hamber. Nañ 
a quere, cu awe Mama tabatin mes tantu cuminda cu aye- 
ra. Nanzi por a bira loco di e gritunan, ma e di: „Papa a trece 
cos pa bosonan”. Tur a lamta bula riba dje. E1 a quita nan 
for di su curpa i bisa nan: 

„Bai para rond di e mesa”. 

Ora el a gana nan tur rond di dje, el a sali for di kamber, 
tira e faha aden, gritando: 

„Zuta tur”. 

Faha a bati e muchanan i Ma Coco sin misericordia. Gritu 
sin fin a resoná: „Ay. ... ay. ... pordon, ay... . ta basta!” 

Nanzi tabata goza di nan gritunan. 

Den esey e gritamentu a stop. Un silencio profundo a reina. 
Nanzi a stoot e porta di kamber habri. Ni sombra di Ma Coco 
ni di e yiunan. 

Ma contra dak den hoeki el a weita un araña grandi cu 
nuebe chiquitu rond di dje. 

For di e dia ey nos a hanja e arañanan „Nanzi” na Corsouw. 

29. E SCUPI DI NANZI 

Masha dfa caba tur e soldánan, sirbidornan i criarnan ta- 
bata biba den sustu i spantu. Ta quico ta socediendo anto? 

Wel, Shon Arey tabata mashá rabiá riba nan, pasobra nin- 
gun di nan no por a bisa ta quenda ta hortando Shon Arey. 
E carnernan tabata disparce di un manera misteriosa. Mas- 
que con e soldánan pone tino, nan no por a saca for ta quende 
tabata hunga nan un pego. 

Un dia Shon Arey a yama nan tur cerca dje. E di: 

„Esun, cu por trece e ladron pa mi, lo mi duna mil florin. 
Un boca bisa otro”. 

E pobernan a perde sonjo hopi dia tras di otro: Nada no 
a socede. Ta manera e ladron a hole quico Shon Arey a bisa. 

Dia, cu e soldánan a bai drumi of sinta cabishá pasobra nan 
a perde hopi sonjo, e dia ey e ladron su smaak a bolbe drent’é 
p’e bai horta. Shon Arey por a desesperá. 

Un di es soldánan, cu tabata mashá cerá cu Cha Tiger, a 
cont’é tur cos. Cha Tiger a pensa: „Ai, ta Nanzi. Ma con lo 
mi cog’é den trampa?” 

E1 a bisti su camarita i el a bai haci Nanzi un bishita. 

Parando dilanti di cas di Nanzi oló di carni asá a dal den 
su nanishi. Ta na unda Nanzi por a hanja cens pa cumpra 
carni pa tur e yiunan ey, anto awor cu e no tin trabao? Ai, 
ta horta mes e malbado ey a horta. 

Nanzi a core bin’ habri porta p’é. 

„0, Cha Tiger, ta bao? Hopi tempu nos no a weita otro. Con 
ta cu bo casá? Su hinchá di pia a báha?” 

„Si, Nanzi. Mashá danki pa atencion. I con ta cu tur hende 
di cas aqui? Hopi dia mi no a mirabo”. 

„Lucha mi mester lucha duru pa mi tene tantu boca ha- 
bri. Ma Dios ta corda di mi. Hasta mi por ofrecebo come cu 
nos. Cuminda ta cerca clá. Mai.... Mai. ... Pone un tayó 
mas na mesa. Cha Tiger ta queda come cerca nos”. 

Cha Tiger a hala stoel pone na mesa i el a zuta su bon pida 
carni cu aroz manda ’den. 

„Nanzi, ta na unda bo a hanja un bon pida carni asina? 
Esta bon. M’a quere cu bo no tabatin trabao”. 

„Asina ta, Cha Tiger. Ma mi tabatin un bon djap i asina 
nos por sisti nos curpa bon asina”. 

Con cu Cha Tiger a haci pa Nanzi bis’é, na unda el a hanja 
e carni, nos Compa no a larga un palabra skiet. Ora Cha Ti- 
ger a lamta pa bai cas, Nanzi a regal’e un pida yorki basta 
grandi. 

Casá di Cha Tiger di cun’é: 

„Pai, ta Nanzi mes ta e ladron. Nos por gana e mil florin 
facilmente. Esta bon! Ya mi por cumpra poco shimis bunita. 
Nos por larga drecha nos cas. Nos lo por come tur dia bon”. 

„Mai, bo ta haci manera ya mi a coge Nanzi caba como la- 
drón. Mi no tin idea con lo mi por haci esey”. 

„Wel, Pai, bo no tin e cueru di carner ainda di e dia? Bo 
ta bolbe disfrazabo manera carner i lo bo sá sigur”. 

„Si, ta asina lo mi purba”. 

Esun otro dia Cha Tiger a bisti su cueru di carner i el a 
bai drumi meimei di e bestianan. Ora el a tende olosh’i misa 
dal un or’, el a weita dos hende ta bini den scuridad di anochi. 
Tabata Nanzi i su yiu. Zipolo. „Lo mi por cogenan preso? 
Bam weita”, el a pensa. 

Cha Tiger a tende Nanzi bisa Zipopo: 

„Bai abo aqui banda i ami lo coge esun otro banda. Corda 
bon, esun di mas gordo mi auier”. 

Zipopo a weita Cha Tiger den cueru di carner. E di cu e tata: 

„Papa, bin’ weita un barbás aqui. Esaqui si ta un formal”. 

„Fuera, esta un animal. Lo nos come na nos smaak. Hiz’é 
numa”. 

Zipopo a pasa trabao pa pone e bestia riba su schouder. 
Despues di hopi trafat el a bini cla. Ma Nanzi a weita mes 

ora, cu no tabata un carner, ma cu tabata Cha Tiger. Na su 
unjanan el a conoce. E no a bisa Zipopo nada. 

„Zipopo, camna numa, mi veter di zapatu a los, si mi no 
mar’é, mi ta trompeca”. 

Zipopo a camna poco-poco cu mashá dificultad, pasobra e 
carga tabata pisá. Nanzi a grit’é: 

„Zipopo, bo ta weita Papa?” 

E pober a para pa mira na unda su tata a queda. E di: 

„Ta bló Papa su sombré sol mi ta weita”. 

„Ahan, sigui numa”. 

Despues di un bon ratu Nanzi a bolbe grita: 

„Zipopo, bo ta mira Papa?” 

„No Papa, awor si mi no ta weita ni un punta, di Papa”. 

„Tira e bestia abao liher, ta Cha Tiger bo ta carga”. 

Promer cu Zipopo por a haci esey, Cha Tiger a cog’é tene 
bon duru. 

„Si bo grita, mi ta matabo. Ni wesu lo no sobra”. 

Cha Tiger a hiba Zipopo cas. E1 a compronde cu Nanzi lo 
bin’ busca su yiu. 

„Abo ta bai drumi riba di e zamba aqui i ami ta drumi 
aqui ’bao. Si bo bisa aPpa, cu mi t’aqui, lo mi come bosonan 
tur dos. Bo a tende bon?” 

Zipopo no a responde nadá, ma e tabatin mashá miedo. 

Ata Nanzi a bini. E1 a stoot porta habri cu mashá cuidao 

„Zipopo, unda Cha Tiger ta?” 

„Mi no sá Papa, el a quita for di mi bista”. 

„Si e animal no t’aqui, lo e mester bini unbez. Larga nos 
tranka porta”. 

Nan a pone stoel, mesa i hopi otro cos mas tras di e porta. 

„Zipopo bai drumi abo riba balki. Ami lo rek mi curpa 
riba e zamba aaui”. 

Nanzi a pone su cabez abao. Ma na e mesun momento, el 
a sinti un cos ta move bao di e zamba. DeneseyCha Tiger 
a bula sali. 

„Awor si bo delaster ora a yega. Danki Dios mi por coge 
e malbado aqui awor”. 

Nanzi a bula riba e porta, ma esaqui tabata asina tranká, 

cu e no por a sali. Cha Tiger a bula Nanzi su tras. Su curpa 
grandi a tira stoel i hopi cos mas unbanda. Nanzi a quita 
curpa pa e bestia, cu a bira gagoe di rabia. 

„0 Cha Tiger, bo no por habri un porta chiquitu asina? 
Ni coge un chiquitin manera Nanzi?” 

Cha Tiger por a skeer Nanzi, ma e no por a cog’é. Nanzi 
ta bula manera chinchirinchi. Sigun cu Cha Tiger ta bula 
riba e porta, e mes ta quita sin e por yuda un cantidad di cos, 
te porfin e porta a queda liber. E peso enorme di Cha Tiger 
a pone e porta mancarón cai manera un blachi ta cai for di 
palu. Nanzi a curi sali. Cha Tiger su tras. Nanzi a compronde, 
cu asina aqui e no por scapa su curpa. 

Den esey el a mengua su velocidad. Cha Tiger a aumenta 
su pasonan. Nanzi a curi drenta un hanchi. Cha Tiger cu 
tabata bini manera un bala di cayón, no por a bira su cursu 
asina liher. E mester a sigui un bon distancia, caba e por 
a bira, pa e drenta e hanchi. 

Nanzi a mira pa su fortuna un casca di un tortuga. E1 a bai 
sconde bao di dje. Net na tem’ pasobra ata Cha Tiger a yega. 

Coma Tortuga a cuminza queja, cu por a quibra curazon di 
hende. 

„Ai, ai. mi ta muri Esta un dolor. Ai.” 

„Ta quico Coma Tortuga? Ta malu bo ta? Bo ri weita 
Nanzi?” 

,,No menta e nomber di e demonio ey. Satanás sea surdu. 
T’e mes a caba di haci asina cu mi. Su scupi tin un mal veneno 
aden. Mi tabatin un cuestion bieuw cun’é. Di ripiente mi a 
weit’é drenta e hanchi aqui. Conforma el a weitami e di: 

„Ta net bon pa mi mira, cu mi scupi ta traha unbez, pa- 
sobra aworó mi tin di scupi Cha Tiger.” 

E1 a scupimi i mes ora mi a sintimi malu pa muri. Ata awor 

mi tin calafriu. Mi no tin ni un ora di bida mas. Ai. Esta 

un dolor.” 

Cha Tiger a spanta. 

„Coma Tortuga mi ta bai!” 

„Con? Bo ta bai largami muri miserablemente asina? Abre- 
nuncia! Foei! Yudami no?” 

„Dios librami! Pa Nanzi bin’ scupimi? Mi tin gana di biba 
poco dia mas. Mi no tin gana di muri.” 

Coma Tortuga a queja, sclama, caba el a suspirá: 

„Cha Tiger, bo n’ bai. Ta muri mi ta muri.” 

„Muri numa, ami si ta bai. Ayooo!” 

Cha Tiger a coge caminda di cas. Ata Nanzi a bula riba dje. 

„Pára, cobarde! Largami scupi riba bo, ya bo tambe ta 
quita for di camina.” 

Cha Tiger a sáca un careda te su cas. Nanzi a core un poco 
su tras gritando: 

„Sinberguenza! Come mi carni bon asá, tuma mi yorki, 
anto quier traicionami? Mi ta scupibo! Ni moster lo no 
sobra.” 

Cha Tiger a sconde su curpa den un cueba i for di e dia 
ey el a queda biba ey den sin sali mas for di mondi. 

30. BRAHA NANZI I BRAHA TOEKEMA. 

Braha Nanzi cu Braha Toekema tabata dos amigo insepa- 
rabel. Tur dos tabata masha floho. Nan lema tabata: „Pasi- 
quico mi mester traha, si mi por hanja tur cos pornada? ,, 

Un dla nan a dicidi di bai horta cebu for di e bacanan di 
Shon Arey. Braha Toekema di: „Compa, tene cuidao! Si bo 
topa cu un cos, cu ta haci: tik-tik, no mishi cun’é, esey ta 
mashá peligroso. ,, 

„Bo n’ tene cuidao, tur cos lo bai perfectamente. ,, 

Braha Nanzi i Braha Toekema a camna poeshi-poeshi drenta 
curá di Shon Arey. Nanzi di: „Braha Toekema, mira e dos 
bacanan ey. Esta gordo! Cuá bo ta scoge! Ami quier esuri 
pintá. 

Nos dos amigonan a drenta den baca pa corta cebu. 

Braha Toekema a caba liher, ma Nanzi si no tabatin fin 
p’e sali. 

„Compa, haci liher, no sea asina golos”, Braha Toekema 
a bisa Nanzi. Nanzi ta sigui ta corta. 

„Braha Toekema, mi ta bini undjies, largami corta e pida 
gordo aqui. ,, 

E pida ey tabata e curazon di e baca. Nanzi a tende bati 
tik-tik, ma e no a haci caso. Golos manera e só, el a corta 
esaqui tambe. Mes ora baca a cai morto-morto abao na sueia. 

„Auxilio! Con mi ta haciV’ 

Braha Toekema ta sclama numa: „M’a tahabo. Ta con bo 
ta golos asina?” 

Den esey el a mira e wardador di baca ta bini. 

„Braha Nanzi, mi ta bai busca yudanza, tende!” 

Braha Toekema a dirti. 

Ora e wardador a mira e baca morto abao na suela, el a 

bai derechitu cerca Shon Arey. „Shon Arey, ayera nochi e 
baca tabata bon-bon. Ta con e por a muri asina liher?” 

„Esey si ta diñcil pa mi sá. Corta su mondongo i su stoma 
afor i bende sobrá. ,, 

Net ora e wardador quier a tira e mondongo cu e stoma 
afor, a pasa un muher bieuw. „Shon, 'nami e cosnan ey pa 
mi trek un tiki soppi. ,, 

Machi a coge su regalo i el a bai laba nan na kantu di lamar. 

Braha Nanzi tabata traha basta ratu caba pa e corta e 
stoma cu su pennemes. Den esey el a bula sali for di e lugar 
benauwd. Machi a spanta, cu e por a queda morto ey pará. 

Cu un stem mashá severo Nanzi di cun'é: „Muher, ta loco 
bo ta? Mi ta quejabo! Mira con bo a susha mi panja! ,, 

„Shon, dispensami, mi no por yuda.” 

„Quico bo di? Dunami e mondongo inmediatamente, sino 
lo bo weita con ta parabo.” 

Temblando e pober a entrega Nanzi e mondongo. Pia pia 
el a cocochá bai cas. „Esaqui si ta un mondongo di mal ora.” 

Nanzi a laba e mondongo, caba el a bai busca Braha Toe- 
kema. Pronto e dos amigonan perverso a sinta hari i haci 
bofon di e pober muher, di e wardador i hasta di Shon Arey. 

Ata nan a pasa dilanti di un cas, cu tabatin morto. Porta 
tabata hanchu habri. Braha Nanzi i Braha Toekema a drenta. 

Na porta mes nan a informa ta quende a muri i ta quende 
ta famia di e morto. 

Nan a bedei nan, cu e muher, cu a muri tabata putri di 
placa i cu su famia tabata riqulsimo. 

Nanzi cu Toekema a condelçre e hendenan na dibina or- 
den. Nan a sinta den kamber i nan a vora sam-sam cu famia. 
Nan a yora cu asina sintimento cu hendenan mester a saca 
nan lensu pa seca wowo. Tabatin cu mester a snik mes. 

Den esey Braha Nanzi cu Braha Toekema a cuminza canta 
riba un tono lastimoso: 

„Un bon muher e tabata 
P’esey nos ta honrele.” 

Braha Nanzi di: ^Bisti’é su prendanan.” 

Mes ora nan a bai busca su kofchi di prenda. 

Segun Braha Toekema ta canta e cantica, Braha Nanzi 
ta bisti e muher su prendanan. Cadena, pulsera, reenchd orea, 
reench’i dede, borstspeld, te e kofchi a queda bashi. 

„Awor nos a honra e señora dignamente ,ma ta falta hopi 
cos alnda.” 

„Ai, Shon grandi, quico anto?” 

„Wel, pone riba e mesa aqui: Un ham, seis liber di cam’i 
sá, un bleki di rees, un bleki di manteca dushi, keeshi, sucu, 
binti liber di carn’i porco, cigarla, dos botter di biña, dos botter 
di rom, dos botter di jenever, dos liber di koffie, un bleki di 
buscuch’i soda i dos bleki di buscuch’i dushi. Rondon’é cu 
tur e cumindanan aqui, pa e por sosegá na paz.” 

E hende bobonan a quere nan. Nan a haci tur cos manera 
Braha Nanzi a bisa nan. Nos dos, amigo a yora atrobe: 

„Un bon señora e tabata 
P’esey nos ta honrele. ,, 

Nan a sigui canta te ora tur hende a pega soño. Cantando 
nan a yena dos, tres sacu cu tur e cuminda, bebida i prenda- 
nan. Caba nan a curi limpi bai. Promer cu nan bai cas, nan a 
dividi e cosnan. 

